
«Қауіпсіздік әліппесі» вариативтік компоненті бойынша 
перспективалық жұмыс жоспары









Түсінік хат
Қазіргі таңда мектеп жасына дейінгі балаларға жан-жақты тәрбие беруде ерекше назар аударатын тәрбиенің бірі-қоршаған ортадағы қауіпсіздіктен сақ болудың қарапайым түсініктерін қалыптастыру. Балалардың кішкентай кезінен бастап бойларына не болатыны,болмайтыны туралы айтып отырса, келешек қауіп қатерлерден сақ болуға болатыны туралы үйренеді. Сол себепті мектепалды даярлық тобына «Қауіпсіздік әліппесі»тақырыбында вариативтік компонент жоспары Қазақстан Республикасының мемлекеттік білім беру стандартының талаптарына сай құрылды. «Қауіпсіздік әліппесі» вариативтік компонент жоспары -36 сағатқа есептелген,аптасына- 1 рет, өткізу ұзақтығы-25-30 минут. 
         Мақсаты:                Баланың психикалық,физиологиялық саулығын қорғау, баланың бойына 
                                           адами құндылықтарды сіңіріп тәрбиелеу. 
                                           Балалардың үйде, көшеде табиғатта қауіпсіздік ережесін сақтай білу 
                                           жөніндегі білімдерін жетілдіру. 
                                           Балаларда табиғат апаттардың қауіп-қатерін жете түсінуді, 
                                           төтенше жағдай кезінде мінез-құлық мәдениетін дамыту. 
                                           Қауіпсіздік ережесін сақтауға,сабырлы болуға тәрбиелеу.

     Бағдарламалық 
        мазмұны:                 Балаларға қауіпсіздік ережелерін үйрету мақсатында балаға керекті 
                                           қауіпсіздік ережелері: қауіпті жермен жүрмеу,бөгде адамдар шақырса бармау, 
                                           үйде қалғанда тұрмыстық қауіпсіздік ережесін сақтау, жол ережесі тәртібін бұзбау ,
                                           өрт қауіпсіздігі,судағы қауіпсіздік, мұз үстіндегі қауіпсіздік ережелерін 
                                           сақтауға тәрбиелеу көзделіп отыр. Күнделікті өмірде кездесетін қауіпсіздік жағдайлардын
                                           мән- мағынасын, қауіпсіздікті сақтау ережелерін біртіндеп меңгере бастайды. 

   Күтілетін нәтиже:       Балалар сөйлеу мәдиенетінен бастап тазалық,ұқыптылық және біршама әлеуметтік 
                                           мәселелерді  меңгереді.
                                           Күнделікті өмірде, қоғамда ересектермен қарым-қатынас ережелерін қолдана алады.
                                           Қауіпсіздік ережелерін сақтауда қарапайым түсініктері қалыптасады. 
                                           Балалар балабақшадан алған білімдері мен дағдыларын күнделікті өмірінде жүзеге асырады.



	Айы
	Апта
	Тақырыбы
	Мақсаты
	Сағаттар

	Қыркүйек
	1
	 «Үйдегі және балабақшадағы қауіпсіздік»

	Балаларға үйдегі және балабақшадағы қауіпсіздік ерекшеліктерін түсіндіру.
Үйде, көшеде, балабақшада сақтау керек қауіпсіздік ережелері туралы білімдерін дамыту.
Өмір қауіпсіздігі ережелерін сақтауға тәрбиелеу, қауіпті жағдайларды  ескере отырып, үлкендердің айтқанын тыңдауға баулу.
	1

	
	2
	«Тыйым салушы белгілер»


	Балаларды  тыйым  салушы «Жүруге болмайды» «Қауіпті жер» белгілері туралы білімін жетілдіру. 
Белгілерді ажыратып атай білуге үйрету. 
Жолда  абай  болуға  тәрбиелеу.
	1

	
	3
	 «Мейірімді және мейірімсіз от»

	Балаларға табиғи апат ретінде өрттің пайда болу себептері жайлы түсінік беру.
Қарапайым  өрт қауіпсіздігі  ережелерімен таныстыру.
Өрт сөндіру құралдары туралы түсінік қалыптастыру. Ұқыптылыққа,зейінділіке  тәрбиелеу.
	1

	
	4
	«Жолда       абай болайық!»

	Жолда жүру ережесі  туралы түсінік беру. Балаларды жолда жүру ережелеріне сәйкес бағдаршамның атқаратын қызметімен таныстыру. Ойын арқылы балаларға жолда жүру ережелерін үйрету. Көше,жол, жаяу адам жүретін жол мен көліктер туралы түсініктерін жетілдіру. Жолда сақ  болуға  тәрбиелеу.

	1







	Айы
	Апта
	Тақырыбы
	Мақсаты
	Сағаттар

	Қазан
	1
	«Күнделікті   өмірдегі  қауіпсіздік  әрекеттер»

	Балаларды адамдардың өмірі мен денсаулығына қауіп төндіретін заттар туралы түсінік қалыптастыру, күнделікті өмірдегі жазатайым оқиғалар туралы мағлұмат беру.
Жағдайға дұрыс қарауды және құрдастарына көмек көрсетуді үйрету, тиісті қызметтердің көмегіне жүгінуге баулу. 
Жанашырлық сезімін оятып,өзара көмек беруге тәрбиелеу.

	1

	
	2
	«Табиғаттағы қауіпсіздік»

	Балаларға табиғатта болатын төтенше жағдайлар:су тасқыны,жер сілкінісі,өрт туралы мәлімет беру.Балалардың ойлау қабілетін, сөйлеу шеберлігі,төтенше жағдайлардың қауіп-қатерін жете түсінуін дамыту.Әр баланың өмір қауіпсіздігіне дайындық қабілеттерін шыңдау.Төтенше жағдай кезінде өзін қалай ұстау керектігін үйрету. Қауіпсіздік ережесін сақтауға, сабырлы болуға,ұқыптылыққа,шеберлікке,аңғарымпаздыққа, достық көмек көрсетуге дайын бола білуге тәрбиелеу.

	1

	
	3
	«Көшедегі   қауіпсіздік ережелері»

	Балаларға ойын арқылы өмір қауіпсіздігі ережелерін сақтауға, адасып қалғанда немесе қауіпті жағдайға кез бола қалғанда өзін ұстай білуге үйрету. Қауіпті жағдай туғызуы мүмкін заттар мен құбылыстар туралы түсініктерін кеңейту. Үйде және көшеде қауіпсіздік ережелері туралы білімдерін бекіту.  Өз денсаулықтары мен қауіпсіздіктеріне мән бере қарауға, ұқыптылыққа, мұқияттылыққа, қырағылыққа тәрбиелеу.
	1

	
	4
	«Микроб»

	Балаларға микроб жайында түсінік беру. Олар қайда өмір сүреді және неден қорқады? Себебін біліп, қорытынды жасай алуға үйрету. Микроскоп және оның қызметімен таныстыру.  Зерттеу кезінде бақылауға үйрету. 
 Ой – өрістерін, сөздік қорларын, тіл байлықтарын дамыту.  
Жеке бас гигиенасын сақтауға тәрбиелеу.

	1





	Айы
	Апта
	Тақырыбы
	Мақсаты
	Сағаттар

	Қараша
	1
	«Алғашқы  көмек  көрсету»

	Балалардың үйде  қауіпсіздік ережесін сақтау білу жөніндегі білімдерін бекіту,алғашқы дәрігерлік көмектің қарапайым түрлерін көрсете отырып  үйрету. Балаларды сақтыққа,ұқыптылыққа,адамгершілікке тәрбиелеу.

	1

	
	2
	«Автобуста»

	Балаларды қоғамдық көлікте тәртіп ережелерін сақтауға үйретуді жалғастыру.
Ойлау,есте  сақтау  қабілеттерін  жетілдіру. 
Сурет  бойынша  әңгімелей  білуге  үйрету.
Қоғамдық көлікте  әдеп  сақтай  білуге  тәрбиелеу.

	1

	
	3
	« «Қауіпті  заттар»

	Қоршаған ортамен таныстыру арқылы балаларды қауіпті заттармен, қауіпсіздік жағдайлармен таныстыру және олардан сақтана білуге үйрету. Үйдегі қауіпсіздік шаралары туралы түсіндіру және білімдерін кеңейту. Балалардың сөйлеу белсенділігін дамыту.Өз жеке басының қауіпсіздігін  дұрыс ұстап жүруге тәрбиелеу.

	1

	
	4
	«Көшеде  және  жолда»

	Балалардың   көшеде, жолда өзін ұстаудың қарапайым ережелері және тыйым салушы белгілер туралы білімін бекіту. Жүргізушілердің  еңбегі  және  көше  қозғалыстарының  ережесі  туралы  түсініктерін  қалыптастыру. Көше  тәртібін  сақтауға тәрбиелеу.

	1








	Айы
	Апта
	Тақырыбы
	Мақсаты
	Сағаттар

	Желтоқсан
	1
	«Қыс мезгіліндегі қауіп-қатерлер»

	 Қыс мезгіліне тән қауіп-қатерлер туралы түсінік беруді жалғастыру. Боран,аяз,көктайғақ кезінде ересектерсіз далаға шықпау керектігін, ауа-райына сай киіну керектігін түсіндіру. Сақ болуға  тәрбиелеу.

	1

	
	2
	«Жаяу   жүргіншілер мен жолаушылар»

	Балаларға жаяу жүргіншілер мен жолаушылардың қауіпсіздік ережелері туралы түсінік беру.Көшеде жолда жүру ережелерін сақтау іскерлігін жетілдіру.Қоғамдық
көліктегі мінез-құлық ережесі туралы әңгіме жүргізу. Көше  тәртібін  сақтауға  тәрбиелеу.

	1

	
	3
	«Қауіпсіздік  ережелерін   білеміз бе?»

	Балалардың өрт қауіпсіздігі және  оттың пайда болу тарихы жайындағы  түсініктерін  жүйелеу, денсаулық пен өмір қауіпсіздігін сақтауда ережелердің мағынасын айқындау. Әртүрлі жағдайда өмір қауіпсіздік ережелерін ұстануда білімдерін бекіту, жол белгілерін естерне түсіруде есте сақтау қабілеттерін дамыту. Логикалық ойлауларын, зейіндерін арттыру. Мамандық иелеріне құрметпен қарауға, үлкендерге  көмектесуде сыйластық, адамгершілік қасиеттеріне тәрбиелеу.

	1

	
	4
	«Түтіндеген  ғимараттан шығамыз»

	Балалардың қарапайым  өрт қауіпсіздігі  ережелері туралы білімдерін  бекіту.
Түтіндеген ғимараттағы дұрыс іс-әрекет дағдыларын қалыптастыру. Өмір қауіпсіздігі ережелерін сақтауға тәрбиелеу, қауіпті жағдайларды  ескере отырып, үлкендердің айтқанын тыңдауға баулу.

	1






	Айы
	Апта
	Тақырыбы
	Мақсаты
	Сағаттар

	Қаңтар
	1
	«Үйдегі қауіпсіздік ережесі»

	 Балаларға үйдегі қауіпсіздік шаралары туралы түсіндіру, қауіпті заттармен, қауіпті жағдайлармен таныстыру және олардан сақтана білуге үйрету, қауіпсіздік шаралары туралы білімдерін кеңейту, сөздік қорларын дамыту; өз жеке басының қауіпсіздігін   сақтауға тәрбиелеу.

	1

	
	2
	«От бізге доспа, қас па?»

	Балаларға  оттық пайдасы мен зияны туралы түсінік беру.
 Өрт  кезіндегі  қауіпсіздік ережелерімен таныстыру. Сөздік  қорларын байыту.
 Өрт сөндірушілер  қызметін құрметтеуге, қырағы, ұқыпты болуға тәрбиелеу.
	1

	
	3
	«Жол реттеушісі»

	Балаларға жол реттеушінің қызметі туралы түсінік беру. 
Жол реттеушінің сигналы туралы әңгімелесу. Жол  реттеушінің  арқасында  түрлі  жазатайым апаттың  алдын алуға  болатыны  туралы мағлұмат  беру. Үлкенді  сыйлауға  тәрбиелеу.

	1

	
	4
	«Электр тоғы ойыншық емес»

	Балаларға  электр тоғы туралы түсінік беру. 
Электр тоғының қауіпті екенін екенін түсіндіру. 
Сөздік  қорларын  молайту.
Балаларды сақтыққа тәрбиелеу.

	1









	Айы
	Апта
	Тақырыбы
	Мақсаты
	Сағаттар

	Ақпан
	1
	«Табиғи апаттар қандай болады және қауіпсіздік деген не?»

	Балаларға  қауіпсіздіктің не екені туралы түсінік беру.
Табиғи апаттар туралы түсінік беру.
 Ой-өрістерін кеңейту.
Табиғи апаттар туралы жалпылама түсінік қалыптастыру. Сақтыққа,зейінділікке  тәрбиелеу.

	1

	
	2
	«Жол тәртібін сактайық!»

	Көшедегі қауіпсіздік ережелері туралы алған білімдерін пысықтау, балаларды өмірлік қауіпсіздік ережелеріне үйретуді жалғастыру.
Танымдық белсенділігін, жол белгілерін білу мен олардың атқаратын қызметін, қоғамдық және көліктердегі тәртіп сақтау заңдылықтары туралы түсініктерін, ойын арқылы ойлау қабілетін, ән, тақпақ арқылы тіл байлықтарын дамыту. Шығармашылық қабілеттерін  арттыру.
Жолда жүру ережелерін орындауға, дамытушы ойындар  арқылы  ұйымшылдыққа  тәрбиелеу.
	1

	
	3
	«Қауіпсіз жолды табамыз»
	Балаларды  өрт кезіндегі дұрыс іс-әрекеттерді, эвакуациялаудың барлық ережелерін сақтай отырып, ғимараттан шығуды үйретуді жалғастыру. Әртүрлі жағдайда өмір қауіпсіздік ережелерін ұстануда білімдерін бекіту. Ой-өрістерін  кеңейту. Қауіпсіздік ережесін сақтауға, сабырлы болуға,ұқыптылыққа,шеберлікке,аңғарымпаздыққа, достық көмек көрсетуге дайын бола білуге тәрбиелеу.
	1

	
	4
	«Өрт-тілсіз жау»

	Балаларға өрттің қаншалықты қауіпті екендігі туралы
түсіндіру, оттың тілсіз жау екенін ұқтыру. Өрттен, оттан сақтану жолдарын өрт өшіретін құралды пайдалануды, адам өміріне өрттің зиянды екенін біле отырып сіріңкені, тұрмыстық-техникалық заттарды пайдалану кауіпсіздік ережелерін айтып үйрету. Балаларды өрттің алдын алуға ынталандыру, қоршаған ортаны қорғауға тәрбиелеу.

	1




	Айы
	Апта
	Тақырыбы
	Мақсаты
	Сағаттар

	Наурыз
	1
	«Жол тәртібін  білейік, аман есен  жүрейік»
 
	 Балаларды жол ережесі туралы түсініктерін бекіту, көліктер туралы білімдерін жетілдіру.Өз денсаулықтарын сақтауға, МАЙ қызметкерін құрметтей білуге тәрбиелеу. Жолда жүру ережелерін есте сақтай білуге үйрету. Тәртіптілікке,сақ болуға,көшеде өздерін дұрыс ұстап жүруге тәрбиелеу.

	1

	
	2
	«Менің   жолдағы   сауаттылығым»
	Балаларға жолда жүру ережесі туралы түсініктерін тиянақтау. 
Жол  қауіпсіздік  белгілерін айту. Балалардың білімдерін тексеру мақсатында сұрақ жауап арқылы  балалардың білімдерін толықтыру. Есте сақтау қабілеттерін дамыту. Мұқият болуға   тәрбиелеу.

	1

	
	3
	«Дымбілмеске  көмектесейік»

	Көшедегі қауіпсіздік ережелері туралы алған білімдерін пысықтау, балаларды өмірлік  қауіпсіздік ережелеріне үйретуді жалғастыру.Үйдегі қауіпсіздік шаралары туралы түсіндіру,қауіпті заттармен,қауіпсіздік жағдайларымен таныстыру  және олардан сақтана білуге үйрету.Кенеттен пайда болатын жағдайларда керекті телефон нөмерлерін жатқа айтқызу .Балаларға жақсымен жаман қасиеттерді ажырата  білуге тәрбиелеу.

	1

	
	4
	«Табиғат -тіршілік нәрі»


	Балалардың  табиғатта қауіпсіздік ережесін сақтау туралы білімдерін  тиянақтау. 
Табиғат аясында өзін - өзі ұстау мәдениетінің дағдыларын қалыптастыру.
Бала бойында сөйлеу және тыңдай білу, сұраққа жауап беру қабілеттерін дамыту.
Табиғатқа қамқорлықпен қарауға тәрбиелеу.

	1






	Айы
	Апта
	Тақырыбы
	Мақсаты
	Сағаттар

	Сәуір
	1
	«Жас өрт сөндірушілер»

	Өрт сөндірушінің кәсібі туралы балалардың білімін кеңейту.Балаларды от және оның қасиеттерімен таныстыру.Өрт кезіндегі тәртіп ережесі және өрттің шығу себебі,қауіпті жағдайлар туралы балалардың білімін бекіту.Ойлау,есте сақтауын дамыту.Абай болуға,сақтанып жүруге тәрбиелеу.

	1

	
	2
	«Көше» (сюжеттік-рөлдік ойын)

	Балалардың  көше  қозғалыстарының ережесі  туралы  білімдерін  бекіту. Ойын  атрибуттарын қолдану  арқылы  реттеуші,жаяу  жүргінші,жүргізушілер  рөлін ойнауды  меңгерту.
Көше  қозғалыстарының негізгі  ережелеріне  бағына  білуге  тәрбиелеу.


	1

	
	3
	«Табиғат аясындағы қауіпсіздік ережелері»

	Балаларға табиғат аясындағы тәртіп ережелері туралы түсінік беру. Балаларға әр түрлі жағдайдан шығу жолдарын таба білуге ықпал жасау. Балалардың ойлау қабілеттерін арттыру. Табиғатты  аялауға қорғауға , табиғат әсемдігін бағалай білуге тәрбиелеу.
Табиғат аясында қауіпсіздік ережесін сақтауға үйрету.
Табиғат аясында өзін – өзі ұстау мәдениетінің дағдыларын дамыту.Әрдайым сақтанып жүруге  тәрбиелеу.

	1

	
	4
	«Дымбілместің  әрекеті»
 (Шағын көрініс)

	Балаларға  велосипед тебу кезіндегі қауіпсіздік ережелері туралы түсіндіру. Сақтана  білуге  үйрету. Қауіпсіздік  шаралары  туралы  білімдерін  кеңейту. Өз  жеке  басының  қауіпсіздігін  дұрыс  ұстап  жүруге  тәрбиелеу.

	1




	Айы
	Апта
	Тақырыбы
	Мақсаты
	Сағаттар

	Мамыр
	1
	«Біз  құтқарушымыз!» 
 (Ойын түрінде)
                                                                                      
	Балаларға оттың тілсіз жау екенін ұқтыру. Өрттен, оттан сақтану жолдарын үйрету. Балаларға өрт өшіретін құралдарды қалай пайдалануға болатынын үйрету. Өрт сөндіру қауіпсіздігі жөнінде түсініктерін кеңейту..  Достыққа, жанашырлыққа  тәрбиелеу.                                                                                         
	1

	
	2
	«Бағдаршам-біздің досымыз!» (ойын-сауық  түрінде)

	Балаларға жолда жүру ережесін түсіндіру.Бағдаршам туралы толық ақпарат беру. Жол белгілерінің түрлері және бағдаршамның атқаратын қызметі туралы түсінік қалыптастыру. Жол ережесінің адам өміріне қажеттілігін түсіндіру.Балаларды сақтыққа тәрбиелеу.

	1

	
	3
	«Жол ережесін  білу-бәріне  міндет!»  
(викториналық  сұрақ) 

	Жолда  жүру  ережелерін есте  сақтауға, балаларға  жол  белгілерінің  неше  түрі  бар, оны  білу  не үшін  қажет,жол  белгілерінің  атқаратын қызметі  қандай?- сұрағына түсінік  қабілеттерін  бекіту.  Жолда сақ болуға тәрбиелеу.

	1

	
	4
	«Тапсырманы  тез орында»  Эстафеталық  ойындар

	 Балалардың  қауіпсіздік  ережелері  туралы  білімдерін  бекіту.  Балалардың физикалық  қасиеттерін   дамыту.  Ептілікке, батылдыққа,  шапшаңдыққа  тәрбиелеу.

	1

Вариативтік компонент: «Қауіпсіздік әліппесі» 
Тақырыбы: «Үйдегі  қауіпсіздік ережесі»
Мақсаты: Балаларға үйдегі қауіпсіздік шаралары туралы түсіндіру, қауіпті заттармен, қауіпті жағдайлармен таныстыру және олардан сақтана білуге үйрету, қауіпсіздік шаралары туралы білімдерін кеңейту, сөздік қорларын дамыту, өз жеке басының қауіпсіздігін   сақтауға тәрбиелеу.
 Тәрбиеші: - Балалар, қауіпсіздік дегенді қалай түсінесіңдер?
Балалар: Қауіпсіздік - дегеніміз ол өзін қорғау және сақтау.
-Тәрбиеші:
- Әр уақытта әртүрлі жағдайлардың болуы мүмкін. 
-Бүгін біз, Сәуле деген қыздың үйінде жалғыз қалғаны кезінде қандай қауіпсіздік ережесін сақтау керектігін біле ме екен көрейік.
«Мен үйдемін» ойын жағдаяты:
- Таңертең ертесімен анасы дәріханаға кетіп бара жатып, кішкентай қызына: 
-«Сен үйде жалғыз қала тұр, есікті ешкімге ашпа, ештемеге тиіспе»- деп ескертеді.
Үйде жалғыз қалған қыз шәй ішкісі келеді. 
Ол ас бөлмесіне барып, газ плитаға келіп, сіреңкені қолына алып, оны жағуға тырысады.
- Балалар, Сәуле дұрыс жасады ма? Егер от жағуға болады ма?
- Жоқ, сіріңке жағуға болмайды өрт шығады, газды да ашуға болмайды ол тез тұтанып жарылады.
- Ал, оның шай ішкісі келіп тұр ғой, шайдан басқа не ішуге болады?
- Сүт, айран ішуге болады, дәрумендері көп.
Сәуле сіренкені орнына қойып, шәйдің ыдыстан сүт құйып ішеді. 
Осы кезде біреу келіп есік қағады, кішкентай қыз есікті ашуға тез-тез бара жатыр, ол бірден есікті ашпақ. Есікті бірден ашқан дұрыс па ?
Балалар өз ойларын сөйлем құрап толық жауап береді.
- Бір кезде Сәуле анасының келуін күтпей өзі көйлегін  үтіктемекші болдып, үтікті тоққа қосайын деп жатқанда қандай қауіпсіздік ережесін сақтамады?
- Үтікті токқа қосуға болмайды, киім немесе қолын  күйдіріп алуы, өрт шығуы мүмкін.
Кенеттен жарық өшіп, бөлме қараңғы болды, Сәуле болса балауыз шамды алып оны жақты.  Балауыз шам еріп, қисайып құлап жанып өрт шыға бастады.
- Балалар, өрт өте қауіпті, оны қалай өшіруге болады  өрт неден қорқады
Балалар: судан, қардан, құмнан және қалың матамен
Тәрбиеші:
- Кәне, сендер дұрыс айттыңдар ма, тәжірибе жасап тексеріп көрейік.
Тәжірибе: Жанып жатқан отты балалар құммен өшіреді.
Сергіту сәті:
Балалар сергіту сәтін  Сәуле бірге қимылды әрекетпен орындайды.
Тәрбиеші:
- Сәуле, сен біздің балалармен бірге отырып қауіпсіздік ережесін үйрен.
«Қауіпсіздік ережелерін сақтамаған кейіпкерлерді тап» дидактикалық ойыны:
- Мен сендерге қауіпсіздік ережесін сақтамаған ертегі кейіпкерлерін жасырамын, ал сендер тауып көріңдерші.
1. Қай ертегі кейіпкері үлкендердің рұқсатынсыз терезеден орманға жалғыз кетеді? (Бауырсақ)
2. Ал мына ертегі кейіпкерлерін қасқыр жеп қояды, себебі олар оған есік ашады. (Жеті лақ ертегісі)
3. Келесі кейіпкеріміз жалғыз орманға шығып, қасқырға әжесінің үйін қайда екенін айтқан үшін қауіпті жағдайға ұшырайды, ол кім? (қызыл  телпек)
- Дұрыс, бұл кейіпкерлер қауіпсіздік ережесін сақтамады, ал сендер тағы қандай қауіпті заттарды білесіздер?
Балалар: Пышақ, қайшы, балға, дәрі дәрмек, ине, сіріңке т.б
- Ол құралдар қайда тұру керек?
- Ия дұрыс айтасындар, әр қайссысының өз орындарында тұру керек.
- Ендеше, ойынын ойнайық әр затты өз орнына қояйық.
-Ал, сендер не білесіндер ме?
Балалар: Біз жұмбақ білеміз
Шаңсорғыш күнде шаң жеген,
Шаң жеп әбден дәндеген. Ол не?    (шаңсорғыш).
Қыртыс-қыртыс көйлекті
Теп-тегіс қып тегістейді, Ол не?    (үтік).
– Өте керемет, бұл заттарды тұрмыстық техникалар дейміз.
– Қалай ойлайсыңдар, киім үтектеген соң, теледидар қарап, шаңсорғышпен тазалап болған соң не істеу керек? 
Балалар: электрқұрылғыларды сөндіру керек себебі олар өте кауіпті , өрт шығуы мүмкін.
– Ал өрт шыққан жағдайда қай номерге қоңырау шаламыз? - 101
«Ұйқасын тап» сөздік-логикалық ойыны:
•  Бір, екі, үш, төрт,  үйде  болып жатыр …….(өрт)
•  Түтін басып  кетіпті, сөндірмеген  біреу……(үтікті).
•  Қызыл  жалын лаулады, демек  сірінкемен  біреу…….. (ойнады)
•  Тек тұрғаның жарамас, тез  101 ге сен …… (хабарлас)
•  Өртке оранды шатыр, өртсөндірушіні  тез…….( шақыр)
Тәрбиеші Сәулеге қауіпсіздік ережесі туралы кітапты сыйға тапсырады.
Сәуле : - Ой, балалар, рахмет сендерге мен енді үйге қайтайын, анам келіп мені іздеп жатқан шығар,- деп балалармен қоштасады.
Балалар Сәулемен  қоштасады.
Сабақты қорытындылау,балаларды  мадақтау.

Вариативтік компонент: «Қауіпсіздік әліппесі» 
Тақырыбы: «Тыйым салушы белгілер».
Мақсаты: Балаларды  тыйым салушы «Жүруге болмайды» «Қауіпті жер» белгілері туралы білімін жетілдіру. Белгілерді ажыратып атай білуге үйрету. Жолда  абай  болуға  тәрбиелеу.
Керекті құралдар мен көрнекіліктер: Жол белгілерінің суреттері, белгілер.
Шаттық  шеңбер:
-Қуан, шаттан алақай, 
Қуанатын күн келді. 
Қайырлы таң, 
Қайырлы күн! 
Күліп шықты күн бүгін.
- Балалар, бүгін біз «Тыйым салушы белгілер» туралы әңгімелесеміз.
- Балалар менің қолымда қызыл жолақпен көмкерілген сары түске боялған қалқаны бар сурет бар. 
Ал енді мен сендерге белгілер туралы тақпақ айтып беремін:
 «Тыйым  салу  белгісі».
Қызыл боялған шеңберім аумақты, 
Тыймшыл белгімін, қаталмын салмақты. 
Мен тұрған жерлерде хақың жоқ жүруге. 
Қауіп бар, бағдарла көз салып жан-жақты. 
Дөп-дөңгелек қызыл шеңбер, мен көрінсем «Тоқта, қане» деп жар салар тыйм салу белгісі. Көрдіңдер ме балалар, белгілерді біліп жүру керек екен. 
Сонда сендерге қауіп төнбей, сақтанып жүресіңдер. 
 «Нұсқау» белгісі- Көк түсті  төртбұрыш
Баратын жеріңнің бағытын тұрағын,
Үн-түнсіз  жөн  айтып, жол  нұсқап  тұрамын
Күндіз-түнде  де  от болып жанамын,
Көк  түске  боялған  төртбұрыш  шырағым.
Ойын:«Қызыл», «жасыл», «сары»
Ән «Көшеде  сақ бол!»
Қорытындылау, сұрақ-жауап,балаларды  мадақтау.




Вариативтік компонент: «Қауіпсіздік әліппесі» 
Тақырыбы:  «Мейірімді және мейірімсіз от».
Мақсаты: Балаларға табиғи апат ретінде өрттің пайда болу себептері жайлы түсінік беру.
Қарапайым өрт қауіпсіздігі ережелерімен таныстыру.
Өрт сөндіру құралдары туралы түсінік қалыптастыру. Ұқыптылыққа,зейінділікке  тәрбиелеу.
Көрнекіліктер: Өрттің суреттері.
Суреттерді қарау және талдау.
-Балалар біз бүгін қауіпсіздік ережелерінің бірі өрттің  пайдасы  және  зияны  туралы әңгімелейміз.
От -өмір сәні.
Отсыз тіршілік жоқ.
От өмірімізге қуат беріп,бойымызды жылытады.
От жағылмаса,тамағымызда піспейді,үйімізде жылымайды.
Ал тамақ ішпесек бойымызға қуат бермейді
 –Әрине, бұл оттың  пайдалы  жағы.
Сіріңке жағып   тастаудан, сөндірілмеген  темекі шоғынан, электр жабдықтарының дұрыс  пайдаланбауынан,газды ашып кетуден  т.б қателіктерден өрттің зияны пайда болады.
Сергіту  сәті музыкамен
Ойын «Мейірімді және  мейірімсіз от»
Ойын арқылы  суретті карточкадан балалар оттың пайдалы жағын және пайдасыз жағын айыра отырып,әңгімелеп береді. 
Тәрбиеші: Өрттің  болу себебі-өзіміздің ұқыпсыздығымыздан немесе байқамағандығымыздан кейде өрттің қалай күш алып кететінін білмей  қаламыз. 
Балалар мына тақпақты есте сақтайық: 
От жақпа күйерсің,өртеніп жүрерсің, 
Сіріңкені ұстасан,бәлеге сен түсерсің. 
Оттың ісі қуырмақ,желдің ісі суырмақ, 
Қазір жанған жалынды,алып ұшып қуалмақ.
 Қорытындылау,балаларды  мадақтау.







Вариативтік компонент: «Қауіпсіздік әліппесі»      
Тақырыбы: «Жолда  абай болайық!»
Мақсаты:  Жолда жүру ережесі  туралы түсінік беру. Балаларды жолда жүру ережелеріне сәйкес бағдаршамның атқаратын қызметімен таныстыру. Ойын арқылы балаларға жолда жүру ережелерін үйрету. Көше,жол, жаяу адам жүретін жол мен көліктер туралы түсініктерін жетілдіру. Жолда сақ  болуға  тәрбиелеу.
Алдын ала жұмыстар: Қауіпсіздік ережелерін сақтауға байланысты тақпақ, өлең, әңгіме оқу, дидактикалық ойындар, тақырыпқа сай суреттер қарау.
Құрал жабдықтары: Интерактивті тақта, слайдтар, жаяу жүргіншілер жолағы, жол белгілері, жолдағы қауіпті жағдай бейнеленген суреттер, плакаттар, т.б. атрибуттар. 
-Балалар, бүгін ерекше күн! 
Мультфильм қарау «Бағдаршам»
- Балалар, сендерге мультфильм ұнады ма? 

- Мультикте не жайында көрсетілген? 
 - Дұрыс, жарайсыңдар, бағдаршам не үшін керек?
Дұрыс, бағдаршам жол ережесін реттеп тұратын құрал. 
Бүгінгі оқу іс-әрекетіміз осы бағдаршам туралы 
- Балалар мына шарлардың түстерін осылай ұстасам, ненің түсін білдіреді? 
- Дұрыс айтасыңдар бағдаршамның түстеріне ұқсайды екен. Бағдаршам түстері нені білдіреді?
Тақтамен жұмыс Слайд 1  «Бағдаршам»
 - Бағдаршамның барлық сигналдары кезекпен, алдымен қызыл, кейін сары, содан кейін жасыл жарық жанады.
-Қызыл көзі жанғанда тоқтаймыз.
-Сары түс жанғанда, дайындаламыз.
-Жасыл түс жанғанда, жүреміз.
-Балалар, бағдаршамның қосымша жаяу жүргіншілерге арналған түрі болады, оның көзі екеу  және олардың бетінде жүруге болады, жүруге болмайды деген адам қимылы бейнеленген.
- Балалар бағдаршам арқылы жолмен өту қауіпсіз екенін есте сақтаңыздар, бірақ бағдаршам жоқ жерлерде мынадай жаяу өтпесі жол белгілері  және жол бойында мынадай жолақтар болады, жолақ жолдар бойымен де өтуге болады.
Слайд 2 
-Мнемокесте бойынша мен сіздерге тақпақ дайындап қойдым, бағдаршам туралы тақпақ оқу.
Сергіту сәті  музыкамен
Ойын ойнап болғаннан кейін балалар орындарына отыра бастаған кезде, күшіктің қыңсылаған  дауысы естіледі.
 Тақтадан мысық шығып балалардан көмек сұрайды. 
Күшік: Балалар мен жолдан өтіп кеттім, ал менің достарым  жолдың ана шетінде қалып қойды, өте алмай, соған сендердің көмектерің керек. 
-Балалар жолдың ана шетіне өту үшін бізге не керек? Кандай жол белгісі керек?  
Дұрас айтасыңдар жаяу өтпе жол белгісі бар, ал жолдан өту үшін  не жетпейді?
-Дұрыс айтасыңдар белгі бар, ал жолда жүргіншілер жолағы жоқ екен. 
Ол қандай түсті болады?
Ендеше біз күшікке көмектесемізбе?
Онда балалар күшікке көмектесу үшін  мына жол бойына жаяу жүргіншілер жолағын жасайық.
 Тақтамен жұмыс
- Жолға жолақтар жасайық. 
-Жарайсыңдар балалар!
Тақтадан күшіктің куанып тұрағандарын көреді. 
Күшік: -Балалар сендерге көп рахмет бізге көмектескендерің үшін. 
- Балалар,  біз бүгін сіздермен не туралы сөйлесітік? 
- Дұрыс  бағдаршам, бағдаршамның неше көзі бар?
- Түстерін атап беріңдерші.
- Ал оның бізге қандай пайдасы бар? 
- Балалар енді сіздер бағдаршам орналасқан және жаяу жүргіншілер жолақтары бар жерден қауіпсіз ата-аналарыңызбен жолдан өтуге болатынын есте сақтаңыздар және ешқашан ұмытуға болмайды.
Балаларды мадақтау,марапаттау.
















Вариативтік компонент: «Қауіпсіздік әліппесі» 
Тақырыбы: «Күнделікті   өмірдегі  қауіпсіздік  әрекеттер».
Мақсаты:  Балаларды адамдардың өмірі мен денсаулығына қауіп төндіретін заттар туралы түсінік қалыптастыру, күнделікті өмірдегі жазатайым оқиғалар туралы мағлұмат беру.Жағдайға дұрыс қарауды және құрдастарына көмек көрсетуді үйрету, тиісті қызметтердің көмегіне жүгінуге баулу. 
Жанашырлық сезімін оятып,өзара көмек беруге тәрбиелеу.
Жүру барысы:
-Қазір жылдың қай мезгілі?
-Қыс мезгілінің неше айы бар?
-Бүгін аптаның қай күні?
Әңгімелесу.
Өмірде бізді әр түрлі адамдар, заттар қоршап тұр. Біз бейтаныс және таныс емес адамдардан, бізге және жақын адамдарымызға қиындық туғызатын адамдармен қалай жұмыс істеуді үйренуіміз керек. 
Слайдпен жұмыс
Бүгін біз «Қауіпсіздік алаңына » барамыз.
Балалар алдымен мен сендерге жұмбақ жасырамын шешіп көріңдер.
1)Мөлдір шыны ыдыспын,
   Абайлап сен ұстамасаң,
   Сынып мен қаламын.  «Банканың суреті»

— Бұл заттың қауіптілігі қандай?
2) Сәбіз бенен сарымсақты,
    Уақтап меннен өткізеді.
    Пышақ емес ол бірақ,
    Тауып көр сен тезірек.  Үккіштің суреті

-Бұл зат бізге қалай зиянын тигізуі мүмкін? Қалай?
3.Аппақ, ұзын қозғалмай жатыр сулап,
Сол нәрсе қолға түссе кетер турап.   Пышақтың суреті

— Бұл зат бізге қалай зиянын тигізуі мүмкін? 


4)Басына темір киген, қос құлағы
Бар екен адам затпен ынтымағы.
Жүрмейді өздігінен сүйремесең,
Мекені отыратын тамақ жағы.      Кастрюльдің суреті

                 Д/О:  «Абай бол?»
Тәрбиеші балаларға суреті бар қағаздарды таратады. (пышақ, шәйнек, сіріңке, әйнекті банка, үккіш, аптечка, кастрюль, жиһаз)
Балалар қарындаш алып, әр заттың қасына тиісті белгі қояды . (алуға болмайтын заттарды  қызыл түспен бояйды ), (абайлап қолданамыз деген зттарды жасыл түспен бояйды)
Сергіту сәті музыкамен.
Қуыршақ  Айгүлдің  суреті 
-Оған не болуы мүмкін? 
-Неге бұлай болды? 
Суретте көрсетілген тұрмыстық заттардың қауіптілігі қандай?
«Досыңа көмектес» модельдеу
—Қуыршақ  Айгүл   жарақат алды. Оған алғашқы көмек қажет. Мұны қалай жасау керектігін қараңдар (тәрбиеші өз әрекетін түсіндірумен бірге қуыршақпен таңуды орындайды). 

Балалар біз алғашқы көмекті жасадық, қатты аурып қалғанда дәрігердің көмегіне жүгінген дұрыс. 
-Ал егерде жарақаты ауыр болған кезде біз кімді шақырамыз?
Бүгін біз қауіпсіздік алаңына  бардық, онда сендер немен таныстыңдар?
 -Кімге көмектестік?
-Жарақат алғанда қандай көмек береміз?
-Жарайсыңдар  балалар,бүгін бәрің жақсы  қатыстыңдар.
Балаларды мадақтау,марапаттау.











Вариативтік компонент: «Қауіпсіздік әліппесі» 
Тақырыбы: «Табиғаттағы   қауіпсіздік»
Мақсаты: Балаларға табиғатта болатын төтенше жағдайлар:су тасқыны,жер сілкінісі,өрт туралы мәлімет беру.Балалардың ойлау қабілетін, сөйлеу шеберлігі,төтенше жағдайлардың қауіп-қатерін жете түсінуін дамыту.Әр баланың өмір қауіпсіздігіне дайындық қабілеттерін шыңдау.Төтенше жағдай кезінде өзін қалай ұстау керектігін үйрету. Қауіпсіздік ережесін сақтауға, сабырлы болуға,ұқыптылыққа,шеберлікке,аңғарымпаздыққа, достық көмек көрсетуге дайын бола білуге тәрбиелеу.
 Қолданылатын әдіс-тәсілдер:сұрақ-жауап,әңгімелеу,түсіндіру,көрсету,жұмбақ шешу,мақал-мәтел айту.
Көрнекі құралдар:тақырып бойынша суреттер.
Шаттық шеңбері
Табиғат егіз адаммен,
Ұқсастық табам содан мен.
Мәңгілік болсын егіздер,
Жер – Ана, көл,теңіздер.
Тәрбиеші:Балалар,әр адамның өз үйі бар. Әр жануардың да өз үйі бар. Жәндіктер, гүлдер, ағаштардың да өз үйі бар. Балалар, осылардың бәріне ортақ үйді қалай атайды?
Балалар: «Бәріне ортақ үй –жер»- деп аталады.
Тәрбиеші: Дұрыс айтасыңдар,балалар,бәрімізге ортақ үй ол –жер.
-Балалар мен сендерге жұмбақ жасырғым келіп тұр.Жұмбақтың жауабын тауып көресіңдер ме? (Балалар:ия)
Жұмбақ жасыру:
Бір нәрсе жоғарыда от жағып тұр,
Дабылдатып дабылын ол қағып тұр.
От жағып,дабыл қағып тұрғанында,
Сабалап төмен қарай су ағып тұр.
- Ол не екен балалар?
Балалар:-Жаңбыр,найзағай.
Тәрбиеші: -Балалар  жаңбыр, найзағай – олар табиғат құбылыстарына жатады екен.Табиғат құбылыстары әр түрлі болып келеді.Жаңбыр жауса жерге шөптер шығады, шаң – тозаң болмайды.
Алайда жаңбыр көп жауса, адамға келтірер зияны  көп болмақ. 
Балалар бүгін біз осы табиғатта болатын төтенше жағдайлар туралы әңгімелеспекпіз.
Төтенше жағдай дегеніміз адамдардың қаза табуына әкеп соғатын немесе денсаулығына, қоршаған орта мен шаруашылыққа зиянын келтіретін жағдайды айтамыз.
Осы төтенше жағдайлардың бірі су тасқыны. 
Су тасқынының негізгі үш себебі бар: жаңбырдың өте көп жаууы, қардың тез еруі мен тұрып қалған мұздардың жылжуы, теңіз суының жағаға ұруы, өзенге судың көп құйылуы. Әсіресе қар еруі ұзаққа созылғанда өте қауіпті.
Су тасқыны кезінде барлық жерді су басып, үйлерді,
көпірлерді,жолдарды, электр жуйелерін су басып қирайды. (Суреттерін көрсету)Су тасқыны кезінде не істеу керек?Өзімізді қалай ұстау керек?
Балалардың жауаптары тыңдалады.
Тәрбиеші: Балалар,су тасқыны кезінде:
- Үйдегі газды, суды, жарықты сөндіру;
- Пештегі жанып жатқан отты өшіру;
- Үйдегі бағалы заттарды,құжаттарды үйдің төбесіне не жоғары қабатқа шығару;
- Мал тұратын сарайдағы есіктердің ілгішін ашып тастау керек.
Кездейсоқ су тасқынында өзіңізбен бірге жылы киім, мүмкіндігінше су өткізбейтін киім, жамылғы, тамақ және басқа нәрселерді алып, ең биік жерге көтерілу керек. Егер ол болмаса қайық және т. б. дайындау қажет.
Су кеткеннен кейін электр сымдарынан, зақымданған газ магистралдан сақ болу қажет. Үйге кірер алдында су тасқынынан зақымданбағандығын байқау қажет. Судан табылған заттардан тамақ әзірлеуге болмайды.
Тәрбиеші:Төтенше жағдайдың тағы бір түріне жер сілкінісі жатады. Жер сілкінісін алдын-ала болжап хабарлайды, алдын ала дайындап қою керек:
   - Құжаттарды сөмкемізге салып дайындап қою;
   - үш күнге жететін тамақ пен суды;
   - Жарық шамы (фонарь) мен сіріңке;
   - Дәрі-дәрмек;
   - Жылы киім мен аяқ киімді;
Жер сілкінісі қаупі төнгенде айқайлауға, жылауға болмайды.
- Газ, су және жарықты сөндіру керек;
- Балалар, біз жер сілкінісі кезінде қауіпсіз жерлерді,мұхият есімізге сақтауымыз керек.үстел астына, үйдің бұрышына,есіктің жақтауына жасырынамыз? Егер жерсілкінісі далада болса, көшеде келе жатқанда болса, электр бағандарына, талдарға,жақындамауымыз керек.Жер сілкінісі өте қауіпті апат.
   - Ішкі қабырғаның қауіпсіз жеріне, бұрышқа, есіктің жақтауына, ваннаға жату керек;
   - Екінші не одан жоғары қабатта болсаңыз ол жерден ешқайда кетуге болмайды;
   - Кереуеттің, столдың астына тізерлеп,басты бұғып отыру керек, себебі бұлар құлайтын заттар мен сынықтардан қорғайды. Ауыр жиһаздар мен терезелерден аулақ ұстау керек, лифтіні пайдалануға болмайды екен.
Жер сілкінісінен кейін:
   - Қажет адамдарға алғашқы жәрдем көмегін көрсету керек;
   - Зардап шеккендерді үйіндіден шығаруға көмектесу керек;
     Жол жүргенде, жай уақыттың өзінде адамдар теледидар мен радиодан берілген ақпараттарға құлақ түре жүргені дұрыс.Ақпарат орталығы арқылы қар көшкіні, сел, су тасқыны, жер сілкіну қауіп қатері туралы тұрақты алдын ала ескертіп отырады. Ондай жағдайларда алдын алу шаралары жүргізіледі.
«Доп лақтыру» ойыны арқылы қорытындылау.
Тәрбиеші: -Рақмет сендерге,балалар!Міне, балалар бүгін біз табиғи аптаттар:жер сілкінісі,су тасқыны  адам өміріне жалпы табиғатқа әкелер зардабын және осындай апаттарда өзімізді қалай ұстау керек екенін,қауіпсіздік ережелірін білдік. Қорытындылау,балаларды мадақтау.






























Вариативтік компонент: «Қауіпсіздік әліппесі» 
Тақырыбы: «Көшедегі   қауіпсіздік ережелері»
Мақсаты: Балаларға ойын арқылы өмір қауіпсіздігі ережелерін сақтауға, адасып қалғанда немесе қауіпті жағдайға кез бола қалғанда өзін ұстай білуге үйрету. Қауіпті жағдай туғызуы мүмкін заттар мен құбылыстар туралы түсініктерін кеңейту. Үйде және көшеде қауіпсіздік ережелері туралы білімдерін бекіту.  Өз денсаулықтары мен қауіпсіздіктеріне мән бере қарауға, ұқыптылыққа, мұқияттылыққа, қырағылыққа тәрбиелеу.
Құрал-жабдықтары:Интерактивті тақта, слайдтар, екі доп (ескі және жаңа), ойыншықтардың, қауіпті жағдай тудыратын заттар мен құбылыстар бейнеленген суреттер, плакаттар, т.б. атрибуттар. 
Доп домалап келеді. 
-Балалар қараңдаршы біздерге  бір қонақ келді.
-Қонағымызды алып орнымызға барып, не жағдай болғанын сұрастырайық.
-Балалар қараңдаршы мына допқа не болған?
-Онда тыңдаңдар, менімен балалар аулада, терезенің қасында жоғары лақтырып,  көңілді ойнаған, оларға аулада жүрген әже ескерттті – «Бұл жерде доппен ойнауға болмайды, терезе сындырасыңдар» - деп. Балалар тыңдамай ойнай берді, бір мезгілде қатты жерге соққанда мен терезеге қарай жоғары ұштым. Терезе сынды, мен  жарылып, жыртылдым, балалар сынған әйнектерден қорқып жылады. Бәрі бір мезетте болды. Енді міне менімен балалар ойнамайды.  Осындай қауіпті жағдайларды болдырмау үшін сіздермен бір ойын ойнағым келеді.
-Ал біздің қонағымыз сол қауіп болдырмау үшін, оның алдын алу үшін сіздерді ойындар ойнауға шақырады. Ойнаймыз ба?
Дидактикалық ойын: «Дұрыс, дұрыс емес»
Доп бізге түрлі суреттер әкепті, оның ішінде балалардың дұрыс, дұрыс емес қылықтары бейнеленген. Сіздер суреттерді қарап, онда бейнеленген бала немесе қыздың дұрыс және дұрыс емес қылықтарын айтып, суреттерді мына бейнеленген екі смайликтің астынғы жағына орналастырамыз (балалар сурет бойынша дұрыс – дұры семестігін айтып, орналастырады).
-Жарайсыңдар! 
-Балалар тыңдаңдаршы біреу жылайтын сияқты. (іздейді). Қыз жылап отырады.
-Қараңдаршы міне таптым,  сен мұнда неғып отырсың, неге жылап отырсың? 
-Мен анаммен дүкенге келіп едім, ойыншықтарды қараймын деп анамнан адасып кеттім, содан анамды іздеп оңға, солға жүгірдім,содан адасып мына жерге келдім, қорқып тығылып отырмын.
-Ал сенің атың кім, қайда тұрасың, анаңның аты кім?
-Жылама Айша міне бізде балдар көп, сен біздің балдармен отырып, көшеде қауіпсіздік және адасып кеткенде не істеу керектігін үйренеміз, ал оған дейін біз хабарлама беріп сенің анаңды іздеу саламыз, анаң да сені тауып алар.
-Балалар көрдіңдер ме, аналарың сіздерді үлкен дүкендерге, базарларға, супермаркеттерге және сауда үйлеріне  апарады. Ондай жерлерде адамдар өте көп болады, олар әрлі-берлі жүреді, асығыс, байқаусызда қағып кетеді. 
-Допқа не болғанын білгілерің келе ме?
Адам көп жерде өте шулы, адасып кетіп, айқайласыңызда естімейді. 
Ата-аналарыңнан адасып кетпеу үшін, сіздер аналарыңның  қолынан ұстап немесе еш нәрсеге алаңдамай мұқият болуларыңыз қажет. 
Себебі қауіпсіздік тек үйде емес, көшеде де кездеседі.
-ал сендер жаңа үйдегі қауіпсіздік туралы айттыңдар, енді көшеде қандай қауіп болу мүмкін, мысалы ата-анадан адасып кетсеңдер не болады?
-я көшеде көптеген қауіптер бар, көліктер, жаман адамдар, иттер. 
Ал егер адасып кеткен жағдайда балалар аналарын қуып жетем деп жүгіріп, кетеді немесе бір бұрышқа тығылып, қорқып жылайды.  Ол дұрыс емес, сіздер егер адасып кетсеңіздер сол орыннан ешқайда кетпей, қозғалмай тұруларың керек, себебі ата-аналарың сіздерді сол жерге қайтып келіп іздейді.  
Егер аналарыңыз көпке дейін келмей жатса көмекке полиция қызметкерін немесе жақын жерде сауда жасап отырған апайдан көмек сұрайсыз, басқа бөтен адамдарға жақындамаймыз. 
Ал полиция қызметкері сіздерге аналарыңызды тез табу үшін сіздер ата-ананың аты-жөнін, мекен-жайды, телефон номерлерін білу керексіздер. 
-Ал сіздер мекен-жай, ата-аналарыңыздың аты-жөнін білесіздер ме?
Естеріңізде болсын, мәліметтерді тек полиция қызметкеріне немесе қауіпсіз деген адамға айтасыңдар.
-Қазір балдар адасып кетпеу үшін, адамдар көптеген заттар ойлап тапты, олар.  

-Жарайсыңдар. Айша, балалар, сіздер түсіндіңдер ме, адасып кеткенде қандай шаралар жасау керектігін. 
-Айша сен бізбен сабақта отырғанда сенің анаң табылды, ол сені сен жоғалып кеткен ойыншықтар дүкеннің қасында күтіп отыр, қазір сені апайлар сол жерге апарып, анаңа тапсырады. Сау бол, енді адаспа мұқият бол.
-Рахмет сіздерге балалар, сіздердің көмектерің үшін мен сіздерге сыйлық беремін, қане мына жарылып қалған допты беріңіз (алып каропкаға салып екінші допты алып береді). Рахмет, сау болыңыздар!
-Рахмет, сау бол. Балалар қараңдаршы добымыз бүтін, жап жаңа, бұл доппен топта ойын ойнауға болама?
-Дұрыс айтасыңдар, жылтырған доптың әңгімесіндегідей оқиға болмау үшін, доппен жай ойындар ойнауға болады. Бұл доппен ойын артынан ойнаймыз, қазір шаршап қалған шығарсыңдар, бойымызды бір сергітіп алайық:
Сергіту сәті музыкамен 
-Жарайсыңдар балалар,   енді орнымызға барайық.
- Енді назарымызды тақтаға аударайық, келесі ойнымызды тақтамен жалғастырамыз. Сендер қауіпсіздік туралы білесіздер, жол белгілерін де өткен сабақтарда айтылды, сондықтан ойынның шешуін тез табасыңдар деп ойлаймын, жауабын ойланып, қол көтеріп айтамыз.

Дидактикалық ойындар: «Тез ойлап,жауабын тап"
1. Жедел қызметтердің нөмерін білесің бе?
2. Дұрыс бағдаршамды тап.
3. Қандай белгі орналасқан жерден өту керек? (жаяу өтпе) 
4. Ойын: «Болады - болмайды»
Сіріңкемен ойнауға ?
Терезенің алдына шығуға ?
Ойыншықтармен отырып ойнауға ?
Есікті ашып-жауып ойнауға ?
      Көшеде танымайтын адаммен сөйлесуге, кәмпит алуға?
     Кітаптан сурет  қарауға ?
     Үшкір заттарды алуға ?
     Дәрілерді алуға ?
     Ойыншықтарды жинауға ?
     Көшеге жалғыз шығуға?
     Адасып кеткенде, бір орында тұруға ?
     Үтік пен теледидарды тоққа қосуға ?
     Танымайтын адамның машинасына отыруға ?
      Бөтен адамға есік ашуға ?
-Жарайсыңдар балалар бүгін сіздер ойын-тапсырмалардың барлығын жақсы орындадыңыз-дар, енді сіздер қауіп болмауы үшін бүгінгі үйренген ережелерді есте сақтайсыңдар деп сенемін. Балаларды мадақтау,марапаттау.


















Вариативтік компонент: «Қауіпсіздік әліппесі» 
Тақырыбы: «Микроб»
Мақсаты: Балаларға микроб жайында түсінік беру. Олар қайда өмір сүреді және неден қорқады? Себебін біліп, қорытынды жасай алуға үйрету. Микроскоп және оның қызметімен таныстыру.  Зерттеу кезінде бақылауға үйрету. 
 Ой – өрістерін, сөздік қорларын, тіл байлықтарын дамыту.  
Жеке бас гигиенасын сақтауға тәрбиелеу.
Керекті құралдар екі ыдыс су, микроскоп, пипетка, себет, пайдалы дәрумендер.
Шаттық шеңбері:
Денсаулық-ол күлуің,
Көңіл-күйін жадырай.
Денсаулық – ол жүруің,
Ешбір жерің ауырмай.
Әңгімелесу
-Адам ағзасында пайдалы және зиянды микробтар бар.
Пайдалы микробтар көп. Бірақ, досымызға суық тиіп қалып, онда зиянды микробтар ағзасында көп болып кетті.
-Балалар сендер микробты көрдіңдер ме?

№1
-Біздің досымыз  Микробтар  патшалығына тап болыпты.
Слайд №2
Микробтар сан жетпес көп, әртүрлі: микробтар нені жақсы көреді?
Микробтар ауада ұшып, түрлі ауруларды таратады.
-Балалар, біздің досымызға ғажайып гүл «Денсаулық гүлі» көмектеседі, бірақ ол ғажайып әлемде өседі.
Слайд№3
-Досымызға сол ғажайып гүлді табуымыз керек.
Бәріміз ғажайып әдемге барайық.
-Міне, ғажайып әлемге келдік. 
Слайд№4
Ғажайып әлемде ғажайып тастар бар екен.
Микроб патшасы сөйлейді:
-Біз, микробтар көзге көрінбесекте құдіретті заттармыз. Адам денесіне жетсек болды, біз күшейеміз, көбейеміз. Ал адамға қиын болады. Міне, сендердің достарыңда біздің патшалығымызғы тап болды.
-Балалар, микробтар адам ағзасына қалай тап болады?

Сергіту сәті музыкамен 
Слайд№6
Музыкалық әуен қойылады.
-Микроб неден қорқады екен?
-Балалар, кім спортпен шұғылданса, микроб оған жоламайды екен.Микробты өздерің көргілерің келе ме? Микробты тек микроскоп деген құралмен көреміз. Микроскоп өте ұсақ микробтарды да көреді.
-Біз қандай су ішеміз?
-Ал неге құбырдан ішпейміз?
Тәжірибе арқылы дәлелдейік.
Көк, қызыл стақандағы суды микроскоп арқылы көрсетеді.
-Микроб ағзамызда болмау үшін не істеуіміз керек?

Дидактикалық ойын: «Пайдалы азық»
Себеттегі азықтардың ішінен тек «Пайдалы азық» деп ойлайтын азықты аламыз.
Микробтар көзге көрінбейді.
Микробтар кір, ласты жақсы көреді.
-Микроб кір қолдан, жуылмаған жеміс жегенде.
-Кір, лас затты ұстағанда.
Тазартылған жұмыртқаны бір-біріне береді.
Балалар өздерінен ұнайтын еркін қимылдар жасайды.
Су мен сабыннан қорқады.
-Қайнаған су ішеміз.
-Құбырдағы суда микробтар бар.
-Тазалық гигиенасын қатаң ұсынуымыз керек. Пайдалы азықпен тамақтануымыз керек.
Балалар бір-бір азықтан алып, өзінің таңдауын дәлелдейді.
-Балалар бүгін не туралы әңгімелестік?
-Микроб болмау үшін не істеуіміз керек?
Егер көңіл-күйлерің көтерілген болса, денсаулық гүлін сары түспен, ал көңіл-күйлерің болмай тұрса, онда көк түсті қыстырғышты алып безендіреміз.
Сабина досымызға қандай тілек айтамыз.
Белсенділік көрсетіп отырған балаларды, мақтап-мадақтау.



Вариативтік компонент: «Қауіпсіздік әліппесі» 
Тақырыбы: «Алғашқы көмек көрсету».
Мақсаты: Балалардың үйде  қауіпсіздік ережесін сақтау білу жөніндегі білімдерін бекіту,алғашқы дәрігерлік көмектің қарапайым түрлерін көрсете отырып  үйрету. Балаларды сақтыққа,ұқыптылыққа,адамгершілікке тәрбиелеу.
Көрнекілік: Суреттер, аудио таспа. Градусник,дәрі,дәке,мақта,йод, зеленка
Шаттық шеңбері: 
Қайырлы таң ұстазым,
Шеңберге тұрайық,
Жылулық сыйлайық.
-Жарайсыңдар!Бүгін қандай керемет әдемісіңдер.Көңіл-күйлерің қалай?
-Жақсы.Онда жақсы көңіл-күймен бастайық.
Мен сендерге жұмбақ жасырайын.Қане,бәріміз мұқият тыңдап,шешімін табайық.
1.Тоққа тисе ұзын мұрт,
Табанымен жазық.
Киімдердің қыртысын,
Береді тез жазып. (үтік)
2.Жүрген жерін жалмайды,
Тастан басқа қалмайды.(От)
3.Қоңырауын ұрады,
Дабыл қағып безектеп. (телефон)
Жарайсыңдар,енді тақтағадағы мына суретке қараңдаршы суретте балконнан не көріп тұрмыз?
Мынау –балкон мен терезе.Балконға асылуға,терезеден басыңды шығаруға немесе терезе алдына шығып отыруға болмайды.
Су қолмен электр құралдарына ,розеткаға,тоқ қосқышқа жанасуға болмайды.
Мынау –үтік.Оның шнурынан тартпа.Тоққа қосылғанда ол өте ыстық болады.
Плитаның үстінде шәйнек,таба,кастрол тұр.Олар-ыстық.Оларды алу үшін арнайы қолғап не шүберек керек.
Мынау-дәрі салатын қобдиша.Оған тиіспе және үлкендердің рұқсатынсыз дәрі ішпеу керек!
Ойын жаттығу «Алғашқы көмек көрсету» 
Машина көліктермен жұмыс.
Балалар сендер құлап қалдың,қолыңды жарақаттап алдың дейік,Мына алдымыздағы қорапшадан керек заттарды тауып бересіңдерме?
Алғашқы көмекке қажет заттар (иод,бинт,зеленка,мақта,дәрі,шприц)
-Жарайсыңдар,өте керемет таптыңдар.
-Егер сен қатты қызуың көтіріліп ауыра қалсаң ,қандай машинаны көмекке шақырар едің?
-Жедел жәрдем машиналары ауру адамды ауруханаға тез жеткізеді.
-Жарайсыңдар!
-Егер қораң өртенсе қандай машина көмекке келеді?
-Өрт сөндіру машиналары өртті тез сөндіруге асығады.
-Біздің ауылымызда полициялар бар ,егер біреу тәртіпті бұзса кім көмеке келеді.
-Полиция машиналары тәртіпті сақтауға асығады.
-Жарайсыңдар, балалар!
Сергіту сәті  музыкамен 
Тақтамен жұмыс.
Қайшы тоқ, ине,шырпы,от
Үйдегі қауіпті заттар-пышақ,үтік, балта, балға,газ
Қорытынды: Дендерің сау болсын деп мен сендерге витаминдер таратып беремін.
Балаларды мадақтау.






















Вариативтік компонент: «Қауіпсіздік әліппесі» 
Тақырыбы: «Автобуста»
Мақсаты: Балаларды  қоғамдық көлікте тәртіп ережелерін сақтауға үйретуді жалғастыру.
Ойлау,есте  сақтау  қабілеттерін  жетілдіру. Сурет  бойынша  әңгімелей  білуге  үйрету.
Қоғамдық көлікте әдеп  сақтай  білуге  тәрбиелеу.
Керекті құралдар мен көрнекіліктер: суреттер
Шаттық шеңбері 
Біз  балдырған  тең басқан,
Дос құшағын елге  ашқан.
Тілегіміз  тыныштық.
Ашық  болсын  кең аспан,
Мықты  болсын  іргеміз.
Бәрімізде  біргеміз.
Жұмбақ  жасыру
Бұл не қылған көк үй, 
Айналасы терезе ойып алған. 
Аяғында етігі резеңке 
Ал өзі бензинге тойып алған. (Автобус)
-Балалар дұрыс  айтасыңдар:  Жауабы - «Автобус»
Біз  бүгін  автобуспен  қыдырамыз. Сондықтан жаяу жүргіншіден жолаушыларға айналамыз.  Біз автобусты қай жерде күтуіміз керек? (Аялдамада)
 Ал міне, автобус та келді. 
(Орындықты автобус қылып қойылған). 
-Балалар ал қане автобусқа  мінеміз.
Зуылдаймыз, зулаймыз ,
Алыс-алыс жерлерге 
Бақытты біз достармыз 
Сапар шеккен елдерге. 
Біз көлікте келе жатқандықтан, қоғамдық көлік ережелері туралы әңгіме етеміз: 
А) көлікке кірген кезде бос орынға ұмытылмай, алдымен жан-жағына байыппен қарап ал, өйткені сенің қатарыңда адам немесе балалы ана тұруы мүмкін; 
Ә) көлікте орын таңдап, бейбастық көрсетпе, кез келген бос орынға отыруың керек; 
Б) көлік қозғалысы кезінде есігін қолмен итеруге болмайды; есікті жүргізушінің өзі ашқанға дейін күтіп тұру керек; 
В) көлік жүріп келе жатқанда, жүргізушіні алаңдатуға болмайды; 
Г) терезеден сыртқа асылуға тыйым салынады, бұл – өте қауіпті; 
Ғ) көлікте қатты сөйлеуге болмайды, басқа жүргіншілерге кедергі жасайсың. 
Сұрақ – жауап ойыны: 
«Не? Қайда? Қашан?»
Бүгінгі сабақта жолда жүру ережелерін , жаяу жүргіншілерге арналған белгілердің таңбаларын, аялдама таңбалардың белгісін есімізге түсірдік, көлік  ішіндегі  ережелерді  сақтау  туралы  таныстық.
-Жарайсыңдар балалар!
Қорытындылау, сұрақ-жауап, балаларды  мадақтау.


























Вариативтік компонент: «Қауіпсіздік әліппесі» 
    Тақырыбы: «Қауіпті  заттар»
Мақсаты: Қоршаған ортамен таныстыру арқылы балаларды қауіпті заттармен, қауіпсіздік жағдайлармен таныстыру және олардан сақтана білуге үйрету. Үйдегі қауіпсіздік шаралары туралы түсіндіру және білімдерін кеңейту. Балалардың сөйлеу белсенділігін дамыту.Өз жеке басының қауіпсіздігін дұрыс ұстап жүруге тәрбиелеу.
Сабақтың жүру барысы:
Шаттық шеңбер:
Білер қазақ баласы
Сәлем сөздің анасы
Алдымыздан кезіккен.
Көп танысты көреміз
Бәріне де ізетпен
Біздер сәлем береміз.
- Сәлеметсіздер ме!
-Балалар мен сендерге жұмбақ жасырамын.Сендер шешуін тауып  көріңдер.
Жұмбақ:
1. Өзі жүріп отырады,
           Ізі тігіп отырады.   Ине  

2. Екі басы дөңгелек,
Екі ұшы сүйір,
Қиғанға үйір      Қайшы         

3. Өте қажет құрал ол,
Тұтас затты бөледі,
Ұсақтапта тұрар ол.   Пышақ
Осы заттардың бәрі балалар үшін қауіпті болады.
- Балалар кәне құлақ салайықшы біреу есік қағып тұрған сияқты, қәне қарап көрейік.
Ішке жылап Маша кіреді.
- Маша сен неге жылайсын? 
Маша: - қолымды пышақ кесіп кетті.
- Машақалай қолыңды кесіп алдың?
Маша: - Ата мен әже үйде болмады, ал менің қарным ашып нанды кесейіндеп едім. Сол кезде қолымды кесіп алдым.
- Ия, пышақ өте қауіпті, Маша қауіпсіздік ережесін сақтамағансың.
Біз бүгін қауіпсіздік ережесін сақтау тақырыбында әңгімелесеміз.
- Маша сенде қонақ бол, қауіпсіздік ережесін үйрен.
- Тағы қандай қауіпті заттарды білесіңдер? 
- Балалар мен сендерге мына Маша сияқты қауіпсіздік ережесін сақтамаған ертегі кейіпкерлерін жасырамын, ал сендер тауып көріңдер.
1.Қай ертегі кейіпкері үлкендердің ұрықсатысыз терезеден  секіріп орманға жалғыз кетеді?
- Ертегі соңында бауырсақ қандай жағдайға ұшырады?
2. Ал мына ертегі кейіпкерлерін қасқыр жеп қояды, себебі олар оған есік ашады. 
- Лақтарға анасы кетерде не деді?
3. Келесі кейіпкеріміз жалғыз орманға шығып, қасқырға әжесінің үйін қайда екенін айтқаны үшін қауіпті жағдайға ұшырайды, ол кім?  
- Қызыл телпекке анасы не деп ескертті?
- Иә, балалар бұл кейіпкерлер нені сақтаған жоқ?
- Дұрыс қауіпсіздік ережесін сақтамаған үшін осындай жағдайға ұшырады. 
Балалар сендер ережені сақтай білесіңдер ме?
Ендеше мен сендерді тексеріп көрейін.
Д/ойын: «Қауіпті заттарды ажырат»
Шарты: Балалар тақтадағы берілген суреттердің ішінен қауіпті және қауіпсіз заттарды ажыратады.
Рахмет сендерге балалар, қауіпті және қауіпсіз заттарды ажырата алады екенсіңдер. Балалар көп отырып шаршаған шығарсыңдар, серігіп алайық.
Сергіту сәті.
Орнымыздан тұрамыз,
Қолды белге қоямыз,
Иелеміз оңға бір,
Иелеміз солға бір.
Жоғары қолды созамыз,
Біз тынығып отырамыз.
Сұрақ – жауап.  
- Суреттен не көріп тұрсыңдар?
- Егер өрт шықса қайда хабарлаймыз? - 101
-Маша қауіпсіздік ережесін енді сақтайсың ба?
Маша: Иә, сақтап жүретін боламын.
Өте жақсы рахмет, осы өткен қауіпсіздік ережелерін барлығыңда сақтап жүреді деп ойлаймын.
-Маша ата мен әжең сені іздеп жатқан болар.  
Ендеше балалар Машаны үйіне шығарып салайық.
Балалар Машамен қоштасады.
Вариативтік компонент: «Қауіпсіздік әліппесі» 
Тақырыбы: «Көшеде және жолда».
Мақсаты: Балалардың   көшеде, жолда өзін ұстаудың қарапайым ережелері және тыйым салушы белгілер туралы білімін бекіту. Жүргізушілердің  еңбегі  және  көше  қозғалыстарының  ережесі  туралы  түсініктерін  қалыптастыру. Көше  тәртібін  сақтауға тәрбиелеу.
Керекті құралдар мен көрнекіліктер:Суреттер.
Шаттық шеңбері
 Көліктің қаншасын үстінен өткізген,
 Іргеден басталып, алысқа жеткізген. (Жол)
Көше ережелеріне тоқталайық:
1.Жүріп келе жатқан машинаның алдынан өтіп кетемін деуші болма,ол тоқтағанша,не өтіп кеткенше күте тұр. 
2.Көшеде келе жатып үлкен жолдың шетімен жүр.
Алдыңнан машина шықса, жол бер. 
Тоқтап тұрған машинаның қасынан абайлап өт. 
3.Көше тәртібін орындамау көліктің жүріп тұруына кедергі келтіреді.
 4.Көшеден өтерде әуелі сол жағыңа,көшенің орта тұсына жеткенде оң жағыңа қара. 
Егер машина келе жатса, өтіп кеткенше сол орныңда ақ жолақ сызылған тұста күте тұр. 5.Аялдамада тұрған автобустың артқы жағынан айналып өт. 
Сонда сен келе жатқан машинаны дер кезінде көресің. 
6.Жол үстінде ойнама,сырғанақ теппе. 
Жер тайғақ болса,жолда абайла.
Тыйым салу белгірін қайталап шығайық. 
Ойын: «Бұл  қай  белгі?»
Балалар жол белгілерін сақтаңдар!
 «Көше»  сюжетті-рөлді  ойыны.
Қатысушылар: «Реттеуші» «МАЙ  инспекторы», «Жүргізушілер»,
 «Жаяу жүргіншілер»
Мақсаты: Көше  ережелерінің  белгілерін  түсінуге,  ажырата  білуге  үйрету, көше  қозғалыстарының  ережелері  жайлы  білімдерін  кеңейту.
Балаларға  бағдаршамның  атқаратын  жұмысын,автобусқа  міну,  көшеден  өту  ережелерін  меңгерту.
Қорытындылау, сұрақ-жауап, балаларды  мадақтау.




Вариативтік компонент: «Қауіпсіздік әліппесі» 
Тақырыбы: «Қыс мезгіліндегі қауіп-қатерлер».
Мақсаты: Қыс мезгіліне тән қауіп-қатерлер туралы түсінік беруді жалғастыру. Боран,аяз,көктайғақ кезінде ересектерсіз далаға шықпау керектігін, ауа-райына сай киіну керектігін түсіндіру.Сақ болуға  тәрбиелеу.
Керекті  құралдар мен көрнекіліктер: Көрнекіліктер, суреттер.
Сәлеметсіңдер ме, балалар мен сендерді көргеніме қуаныштымын.
Бір-бірімізге күлкі сыйлайықшы
 Жұмбақ: 
Шанамен зырлап желетін, 
Шаңғы, коньки тебетін 
Аққала жасап ойнайтын, 
Қай мезгіл деп ойлайсын? (Қыс)
Балалар сабақ қыс мезгілінде болатын табиғи құбылыстар туралы болады.
Қар басу-табиғаттың тосын күштерінің бірі. 
Бұрқасынмен, қарлы боранмен тығыз байланысты.
Ол бірнеше сағаттан тәуілікке дейін жауған қалың қардың әсерінен пайда болып, қалыпты тіршілікті бұзады. 
Қыстың қаңтар,ақпан айлары бұрқасынды боранды болып келеді.
Қарлы боран қатты аязбен қабаттаса аса қиын болады. 
Балалар көңіл  сергітіп, ойын   ойнаймыз.
 Ойын: «Қар  шашу»
Шарты: Ұзыншалап  қиылған  ақ  қағаздар  жерде  шашылып  жатады.  Балалар  шашылған  қағаздарды  уыстап  алдып, жоғары және  бір-біріне  шашып  көңіл көтеру.
Өте суық, желді күні қатты тонуға жол бермеу керек.
Жылы киімдер кию міндетті. 
Ойша  киіну  жаттығуы: «Қысқы  киім»
Аяқ киім тар болмауы керек,жүн шұлықты жалаң аяққа киіп, сыртынан басқа шұлық кисе жылу жақсы болады.
Таныс емес жерге баруға болмайды.Боранды күні жалғыз жүру кауіпті.
Көктайғақта кедір-бұдырлы аяқ киім киген жөн
Балалар ең бастысы сақтану шараларын қолға алу керек:
қыс  мезгілінде мұзды  тайғақтан, қар  көшіндісінен, боран кезінде үсіп кетуден,шатырдағы  мұздақтардың  түсуінен  өту  сақ  болу қажеттілігі  туралы  түсінік  алдық.
Қорытындылау, сұрақ-жауап, балаларды  мадақтау.


Вариативтік компонент: «Қауіпсіздік әліппесі» 
Тақырыбы: «Жаяу   жүргіншілер мен жолаушылар».
Мақсаты: Балаларға жаяу жүргіншілер мен жолаушылардың қауіпсіздік ережелері туралы түсінік беру.Көшеде жолда жүру ережелерін сақтау іскерлігін жетілдіру.Қоғамдық
көліктегі мінез-құлық ережесі туралы әңгіме жүргізу. Көше  тәртібін  сақтауға  тәрбиелеу.
Көрнекіліктер: Көше  суреттері.
Тәрбиеші  жол ережесі туралы, қоғамдық көліктегі мінез-құлық ережесі, аулада,көшеде өзін мәдениетті ұстау туралы әңгіме өткізеді. 
Жұмбақ жасырады:
Үлкен жолдың жанында, 
Кіші жол бар тағы да. 
Ешбір көлік бұл жермен 
Ешқашан да жүрмеген. 
Мұны бәрі біледі. 
Білмегенге күледі. 
Көлік біткен тек қана, 
Үлкен жолмен жүреді. 
Айтқанымды түсінші,
 Барлық жая жүргінші 
Болу үшін қауіпсіз. 
Осы жолмен жүреді. (Жаяу жол) 
Ойын « Автобустар»
Бұл ойынға «жүргізуші» және «жолаушылар» екі топ  болып  бөлінеді.Әр топтан қашықтықта  жалаушалар  қойылады. Әр  топ  жалаушаға дейін  шапшаң адыммен (жүгіруге  тыйым салынады)жалауларына  барып,айналып  өтіп орнына  қайтып келеді. Бұл  жерде  екінші  топ  ойыншылары оларға  қосылады олар бірге  қайтадан  сол  жүрісті қайталап  жасайды.  Ойыншылар  бір-бірін  шынтақтан  ұстайды. Бұл  автобус (алдында тұрған  ойыншы  жүргізуші,қалғандары  жолаушылар)
Сергіту  сәті  музыкамен
Ойын «Жол,көлік,жаяу, жолаушы»
Шарты: Жүргізуші  допты  ойыншыларға  лақтырады: «Жол»  сөзін  айтса,допты қағып алған  адам,жолға   байланысты сөзді  тез атау керек.
Мыс: Көше, тротуар, бардер т.б
«Көлік» сөзінде көліктерді  атап  жауап  береді.
«Жаяу»  сөзінде  бағдаршам,жаяу  жүргінші  т.б.
Қате  айтқан  ойыншы  ойыннан  шығарыла  береді.
Қорытындылау,сұрақ-жауап. Балаларды  мадақтау.

Вариативтік компонент: «Қауіпсіздік әліппесі» 
Тақырыбы: «Қауіпсіздік ережелерін  білеміз бе?»
Мақсаты:Балалардың өрт қауіпсіздігі және оттың пайда болу тарихы жайындағы түсініктерін жүйелеу, денсаулық пен өмір қауіпсіздігін сақтауда ережелердің мағынасын айқындау. Әртүрлі жағдайда өмір қауіпсіздік ережелерін ұстануда білімдерін бекіту, жол белгілерін естерне түсіруде есте сақтау қабілеттерін дамыту. Логикалық ойлауларын, зейіндерін арттыру. Мамандық иелеріне құрметпен қарауға, үлкендерге  көмектесуде сыйластық, адамгершілік қасиеттеріне тәрбиелеу.
Алдын ала жасалған жұмыстар: «Жеті лақ пен қасқыр» «Қызыл телпек» мультфильмдерін, ертегілерін тамашалау. Жол ережелері жайындағы видеолар тамашалау.
Қолданылатын әдіс-тәсілдер: Әңгімелесу, көрнекілік, сұрақ-жауап
Шаттық шеңбері орындалады
«Не? Қайда? Қашан?» интеллектуальды ойынмен бастаймыз
Тәрбиеші команда капитанын сайлап, ойыншыларды ойын үстеліне шақырады. 
(Әр тапсырма сайын Команда капитаны зырылдауықты жүргізіп отырады)
1тапсырма: «Берілген қарточкадағы қауіпті суреттерді қоршап сыз. Тәрбиеші балаларға сұрақ қойып, белгілеген заттардың несімен қауіпті екенін сұрап әңгімеге тартады.
2тапсырма:«Экранға назар аударыңыз! Мына кейіпкерлер қандай қате жіберді? Толық түсіндіріп, әңгімелеп  беріңіздер»
3тапсырма: «Балалар мына жол белгілері нені білдіреді?» Тәрбиеші балалардың жауаптарын толықтырады.
Ғажайып сәт
4 тапсырма: «Қара жәшік» (Тәрбиеші қара жәшіктің ішіндегі затты жұмбақтың шешуін табу арқылы білуге болатынын айтады)
Жұмбақ: 
«Елу тентек тып -тыныш
Бір сарайда жатады
Сыртқа шықса біреуі
Жарқ етіп от шашады» (сіріңке)
Сіріңке  туралы   пайдасы мен зияны  туралы әңгімелеу.
Тәрбиеші  бүгінгі үйренгендерін қорытындылауға, талдауға шақырады. Команданы  мадақтайды. 
Грамоталар табыстайды.







Вариативтік компонент: «Қауіпсіздік әліппесі» 
Тақырыбы: «Түтіндеген ғимараттан шығамыз».
Мақсаты: Балалардың қарапайым  өрт қауіпсіздігі  ережелері туралы білімдерін  бекіту.
Түтіндеген ғимараттағы дұрыс іс-әрекет дағдыларын қалыптастыру. Өмір қауіпсіздігі ережелерін сақтауға тәрбиелеу, қауіпті жағдайларды  ескере отырып, үлкендердің айтқанын тыңдауға баулу.
Керекті құралдар мен көрнекіліктер: Ғимараттағы өртті сөндіру құралы.
-Балалар,қол ұстасып,бір-бірімізге жақсы тілектер айтайықшы . 
-Балалар,біз бүгін қауіпсіздік ережелердің бірі өрттің қаншалықты қауіпті екенін білейік. Ғимарат ішінде бөлмелер,дәліздер түтінге толған кезде қандай әрекет жасау керектігін жақсылап үйреніп алайық.
 1.Түтіні аз саты не есікке қарай бір-біреуден жылжу керек.
2.Түтін көбейе бастаса еңкейіп не еңбектеп жүреміз.
3.Бет орамал арқылы тыныс алу керек. 
Егер түтінге толы дәліз арқылы шығатын болсақ, дымқыл матамен бүркеніп,еңкейіп не еңбектеп жүру керек.
Егер жалын көшкіні келе жатса,ойланбастан жерге жату керек.
Басты кездемемен жауып,ішкі ағзаңызды күйдірмес үшін дем алу керек.
Өрт жаңадан басталғанда, сумен,құм сеуіп өшіреді.
Мультфильм көрсету «Мысықтың үйі»
Ойын : «Өртті  сөндір»
Шарты: Гимнастикалық  орындықтың  үстінен  отырып  өту. Шелектегі  сумен  өртті  сөндіру.
Ойын  «Жануарларды  өрттен  құтқар»
Шарты: Өткелдерден  өтіп  бір-бірден  жануарларды  құтқару.
Қорытындылау, сұрақ-жауап,балаларды  мадақтау.








Вариативтік компонент: «Қауіпсіздік әліппесі» 
Тақырыбы: «Үйдегі қауіпсіздік ережесі»
Мақсаты: Балаларға үйдегі қауіпсіздік шаралары туралы түсіндіру, қауіпті заттармен, қауіпті жағдайлармен таныстыру және олардан сақтана білуге үйрету, қауіпсіздік шаралары туралы білімдерін кеңейту, сөздік қорларын дамыту; өз жеке басының қауіпсіздігін   сақтауға тәрбиелеу.
 Тәрбиеші: - Балалар, қауіпсіздік дегенді қалай түсінесіңдер?
-Балалар: Қауіпсіздік - дегеніміз ол өзін қорғау және сақтау.
-Тәрбиеші:
- Әр уақытта әртүрлі жағдайлардың болуы мүмкін. Бүгін біз, Сәуле деген қыздың үйінде жалғыз қалғаны кезінде қандай қауіпсіздік ережесін сақтау керектігін біле ме екен көрейік.
«Мен үйдемін» ойын жағдаяты:
- Таңертең ертесімен анасы дәріханаға кетіп бара жатып, кішкентай қызына: 
-«Сен үйде жалғыз қала тұр, есікті ешкімге ашпа, ештемеге тиіспе»- деп ескертеді.
Үйде жалғыз қалған қыз шәй ішкісі келеді. 
Ол ас бөлмесіне барып, газ плитаға келіп, сіреңкені қолына алып, оны жағуға тырысады.
- Балалар, Сәуле дұрыс жасады ма? Егер от жағуға болады ма?
- Жоқ, сіріңке жағуға болмайды өрт шығады, газды да ашуға болмайды ол тез тұтанып жарылады.
- Ал, оның шай ішкісі келіп тұр ғой, шайдан басқа не ішуге болады?
- Сүт, айран ішуге болады, дәрумендері көп.
Сәуле сіренкені орнына қойып, шәйдің ыдыстан сүт құйып ішеді. 
Осы кезде біреу келіп есік қағады, кішкентай қыз есікті ашуға тез-тез бара жатыр, ол бірден есікті ашпақ. Есікті бірден ашқан дұрыс па ?
Балалар өз ойларын сөйлем құрап толық жауап береді.
- Бір кезде Сәуле анасының келуін күтпей өзі көйлегін  үтіктемекші болдып, үтікті тоққа қосайын деп жатқанда қандай қауіпсіздік ережесін сақтамады?
- Үтікті токқа қосуға болмайды, киім немесе қолын  күйдіріп алуы, өрт шығуы мүмкін.
Кенеттен жарық өшіп, бөлме қараңғы болды, Сәуле болса балауыз шамды алып оны жақты.  Балауыз шам еріп, қисайып құлап жанып өрт шыға бастады.
- Балалар, өрт өте қауіпті, оны қалай өшіруге болады  өрт неден қорқады
Балалар: судан, қардан, құмнан және қалың матамен
Тәрбиеші:
- Кәне, сендер дұрыс айттыңдар ма, тәжірибе жасап тексеріп көрейік.
Тәжірибе: Жанып жатқан отты балалар құммен өшіреді.
Сергіту сәті:
Балалар сергіту сәтін  Сәуле бірге қимылды әрекетпен орындайды.
Тәрбиеші:
- Сәуле, сен біздің балалармен бірге отырып қауіпсіздік ережесін үйрен.
«Қауіпсіздік ережелерін сақтамаған кейіпкерлерді тап» дидактикалық ойыны:
- Мен сендерге қауіпсіздік ережесін сақтамаған ертегі кейіпкерлерін жасырамын, ал сендер тауып көріңдерші.
1. Қай ертегі кейіпкері үлкендердің рұқсатынсыз терезеден орманға жалғыз кетеді? (Бауырсақ)
2. Ал мына ертегі кейіпкерлерін қасқыр жеп қояды, себебі олар оған есік ашады. (Жеті лақ ертегісі)
3. Келесі кейіпкеріміз жалғыз орманға шығып, қасқырға әжесінің үйін қайда екенін айтқан үшін қауіпті жағдайға ұшырайды, ол кім? (қызыл  телпек)
- Дұрыс, бұл кейіпкерлер қауіпсіздік ережесін сақтамады, ал сендер тағы қандай қауіпті заттарды білесіздер?
Балалар: Пышақ, қайшы, балға, дәрі дәрмек, ине, сіріңке т.б
- Ол құралдар қайда тұру керек?
- Ия дұрыс айтасындар, әр қайссысының өз орындарында тұру керек.
- Ендеше, ойынын ойнайық әр затты өз орнына қояйық.
-Ал, сендер не білесіндер ме?
Балалар: Біз жұмбақ білеміз
Шаңсорғыш күнде шаң жеген,
Шаң жеп әбден дәндеген. Ол не?    (шаңсорғыш).
Қыртыс-қыртыс көйлекті
Теп-тегіс қып тегістейді, Ол не?    (үтік).
– Өте керемет, бұл заттарды тұрмыстық техникалар дейміз.
– Қалай ойлайсыңдар, киім үтектеген соң, теледидар қарап, шаңсорғышпен тазалап болған соң не істеу керек? 
Балалар: электрқұрылғыларды сөндіру керек себебі олар өте кауіпті , өрт шығуы мүмкін.
– Ал өрт шыққан жағдайда қай номерге қоңырау шаламыз? - 101
«Ұйқасын тап» сөздік-логикалық ойыны:
•  Бір, екі, үш, төрт,  үйде  болып жатыр …….(өрт)
•  Түтін басып  кетіпті, сөндірмеген  біреу……(үтікті).
•  Қызыл  жалын лаулады, демек  сірінкемен  біреу…….. (ойнады)
•  Тек тұрғаның жарамас, тез  101 ге сен …… (хабарлас)
•  Өртке оранды шатыр, өртсөндірушіні  тез…….( шақыр)
Тәрбиеші Сәулеге қауіпсіздік ережесі туралы кітапты сыйға тапсырады.
Сәуле : - Ой, балалар, рахмет сендерге мен енді үйге қайтайын, анам келіп мені іздеп жатқан шығар,- деп балалармен қоштасады.
Балалар  Сәулемен  қоштасады.
 Қорытындылау,балаларды  мадақтау.

Вариативтік компонент: «Қауіпсіздік әліппесі» 
Тақырыбы: «От бізге доспа, қас па?»
Мақсаты: Балаларға  оттық пайдасы мен зияны туралы түсінік беру.
 Өрт  кезіндегі  қауіпсіздік ережелерімен таныстыру. Сөздік  қорларын байыту.
 Өрт сөндірушілер  қызметін құрметтеуге, қырағы, ұқыпты болуға тәрбиелеу.
Көрнекіліктер: Үлестірмелі,демонстрациялық суреттер,бейнетаспа,мультфильм
Тәрбиеші:Балалар мен сендерге жұмбақ жасырамын, ал сендер жауабын табуларын керек.
Жұмбақ: Дабылға тез жететін,
                Жалынға сүңгіп кететін.
                Қақалсада түтінге,
                Тайсалмайтын батыл кім?
Ғажайып сәт:Өрт қауіпсіздігі инспекторы келеді.
· Сәлемітсіздер ме, балалар? Мен өрт қауіпсіздігі инспекторымын.
· Балалар,бүгін біз оттың пайдасымен қатар зиянды тұстары туралы білетін боламыз.
· Өрт шыққан жағдайда қалай қорғануымыз керек? 
· Ендеше мына бейнетаспаға назар аударайық. 
· Яғни өрт болған жағдайда мынадай құралдарды пайдалана біліуіміз керек: Құм салынған жәшік,күрек,балта,су,киіз, баспалдақ саты,т.б құралдар.
· Ал сендер жас өрт сөндіруші болғыларың келе ме? Ол үшін не істеу керек?
Әрине,дайындалу керек, ақылды, білімді,шапшаң,тапқыр болуымыз керек.
Тәрбиеші- Инспектор, біз қауіпсіздік ережелерімен танысу үшін саяхатқа шығамыз,сізде бірге жүріңіз. Кәне,бәріміз автобусқа отырамыз.
1-ші аялдама: Сурет галериясы
· Бұл жердегі суреттерде не бейнеленген?
· Өртке қатысты жағдайлар бейнеленген екен.
· Дұрыс айтасыңдар,үлкендердің рұқсатынсыз электр тогын пайдалануға болмайды. Сіріңкемен ойнамау керек т.б ( Балаларға әңгімелету)
· Ендеше өрт шыққан кезде алдымен кімге хабарласу керек?
· Өрт сөндірушіге 
· Ол үшін қандай нөмер тереміз?
· Міне мына суреттер арқылы көп нәрсе үйрендік.Отқа жақындауға болмайды,қорғана білуіміз керек.Ол-өте қауіпті.(саяхатты жалғастыру)
2-ші аялдама: «Құпия тапсырмалар мен көңілді шеңбер»
Тәрбиеші: - Балалар,қараңдаршы, бұл жерде қызықты,жасырынған тапсырмалар бар сияқты. Міне хат қалдырыпты,кәне ашып оқып берейін.
Бұл тапсырмада тез жанатын заттар мен жанбайтын заттарды ажыратып айтуымыз керек екен. 
Дидактикалық ойын: «Болады,болмайды»
Ойын шарты: Балалар шеңберді айнала тұрады.Шеңбер арасындағы белгі қай суретке түссе,соны ашып жанатын немесе жанбайтын зат екенін анықтау керек.
Тәрбиеші: -Жарайсыңдар,балалар! Енді біз инспектормен бірге зертханаға барамыз.Автубосқа отырып,саяхатымызды жалғастырайық.Балалар мына жерде көлшік бар екен. Біз осы көлшіктерден секіріп өтейік.
· Ой қандай әдемі гүлдер.Осы гүлдермен тыныс алу жаттығуларын орындайық. (үрлеу)
3-ші аялдама- «Зертхана»
Тәрбиеші: -Біз бұл жерде өрт туралы толық ақпарат алатын боламыз.Өрттен қалай сақ болу керектігі, оны қалай, немен сөндіруге болатынын тәжірбие арқылы білеміз.
(Балалар тәжіриебе арқылы тұтанған отты сумен, топырақпен сөндіруге болатынын өрт болған жағдайда есік терезені жауып қою керектігін біледі. )
Инспектор:-Жарайсыңдар,балалар! Сендер өте ақылды балалар екнсіңдер.Сендер сынақтан сүрінбей өттіңдер.Мен сендерге «Жас өрт сөндіруші»деген төс белгіні табыстаймын.Әрдайым қауіпсіздік ережесін сақтап жүріңдер.Сау болыңда,балалар.
(инспектор қоштасып шығып кетеді)
Тәрбиеші:- Балалар бүгін біз қауіпсіздік ережесі туралы түсінік алдық.Сендер өте жақсы белсенді болдыңдар.Инспектор сендерге риза болды.Ендеше автубосқа мініп,көңілді әнмен бақшамызға қайтайық.
Ән: «Біз жас өрт сөндіруші»














Вариативтік компонент: «Қауіпсіздік әліппесі» 
Тақырыбы: «Жол реттеушісі».
Мақсаты: Балаларға жол реттеушінің қызметі туралы түсінік беру. Жол реттеушінің сигналы туралы әңгімелесу. Жол  реттеушінің  арқасында  түрлі  жазатайым апаттың  алдын алуға  болатыны  туралы мағлұмат  беру. Үлкенді  сыйлауға  тәрбиелеу.
Керекті құралдар мен көрнекіліктер:суреттер, слайдтар
Шаттық шеңбері:
Біз кішкентай баламыз,
Қазақстанда тұрамыз.
Отанды біз сүйеміз,
Мақтаныш оны қыламыз.
Жұмбақ жасыру. 
Ала таяқ ұстаған, 
Жол тәртібін нұсқаған. 
Ысқырықпен түзеткен. 
Өміріңді күзеткен 
-Реттеуші деген кім?  (МАЙ  қызметкері)
«Жол  сақшысы» слайд  бойынша  әңгімелеу. 
Тәрбиеші: -Реттеуші алғаш үлкен қалаларда пайда болған, яғни оның негізгі міндетті көшедегі қозғалысты реттеу. 
Оны реттеу үшін ол жезл деген құралды пайдаланды. 
Көпшілік оны «ала таяқ» деп те атайды. 
Үлкен қалаларда не көп, бағдаршамдар көп. Олардың көпшілігі көнеріп, істен шығып қалып жатады. 
Тіпті кейде көлік қозғалысы шамадан тыс көбейіп кетуі де әбден мүмкін. 
Ондайда жүріс - тұрысты реттеу үшін бағдаршамдар орнына реттеуші тұрады. Ол ала таяқшаның көмегімен қозғалысты қалыпқа келтіреді. 
Егер реттеуші түн мезгілінде тұрса, жүргізуші көретіндей яғни таяқшаның ішінде жанып тұратын белгі болады.
 Егер реттеуші таяғын жоғары қарай көтерсе, бұл дайындалу керектігін ескертеді. 
Мұндай жағдайда жүруге болмайды.
 Реттеуші бізге қарай қарап тұрса немесе арқа жағын беріп тұрса жүруге тыйым салынады. 
Реттеуші бүйірімен бұрылып тұрса онда жүруге болады деген сөз, жүруге рұқсат берілген жағдайда реттеушінің екі иығы да саған көрініп тұрады. Егер бағдаршам жұмыс істеп тұрса, реттеуші де тұрса, онда реттеушінің қимылын басшылыққа алу керек. 
Дидактикалық ойын: «Адасып қалған белгілер».
Жол заңы дұрыс жүріп, абай болуды талап етеді. 
Жол тәртібін бұзбаңдар, жол тәртібін бұзғандықтан кейбіреулер машина дөңгелегіне ілініп қаза тауып, кейбіреулері жарақат алады. 
Жол тәртібін білейік, есен - аман жүрейік!
Қорытындылау, сұрақ-жауап, балаларды  мадақтау.
Вариативтік компонент: «Қауіпсіздік әліппесі» 
Тақырыбы: «Электр тоғы ойыншық емес»
Мақсаты: Балаларға  электр тоғы туралы түсінік беру. 
Электр тоғының қауіпті екенін екенін түсіндіру. 
Сөздік  қорларын  молайту.
Балаларды сақтыққа тәрбиелеу.
Көрнекілігі: Слайд,суреттер
Тәрбиеші:  «Электр тоғы ойыншық емес» тақырыбына  әңгіме  өткіземіз.
  Розеткаға шаш қыстырғыштарды,сымдарды,үшкір темірлерді,қалам қарындаш ұштарын тығуға болмайды;
Тоқты сөндіру және қосу кезінде қолдарыңыз құрғақ  болуы тиіс,тоқты айырып,қосуды үлкендердің жасағаны дұрыс;
Телефонды қуаттайтын шнурларды қосулы күйінде тастап кетуге болмайды,себебі кішкентай балалар ауыздарына салып тоққа түсуі мүмкін; 
Қақпағы жоқ айырып- қосқыштарды, розеткаларды, қоңырау кнопкаларын, сондай-ақ, зақымданған,сымдары бұралған тұрмыстық техникаларды қолдануға болмайды.
Ойын барысында балалар тығылыспақ ойнау үшін трансформаторлардың ішіне кіреді,доппен ойнау кезінде трансформаторлардың қоршауына түскен допты алу мақсатында қоршаудан отеді.немесе баланың қызығушылығы артып «ішінде не бар екен?»деген білу мақсатында есігін ашып қарауды ойына алады. 
Алайда, бұл өміріне қауіпті екенін ойын баласы сезбейді.   
Қатаң тиым салынады!
Әуе желісінің және қосалқы стансалардың жанында ойнауға болмайды (жасырынбақ, доп)
Әуе желісінің сымдарына зат лақтыруға,астына от жағуға,батпырауық ұшыруға болмайды.
Әуе желісінің бағандарына көтерілуге,саты және басқа да заттарды тіреп қоюға болмайды.
Қосалқы стансалардың қоршауынан өтуге,төбесіне шығуға, трансформаторлардың есіктерін ашуға болмайды.
Тәрбиеші: Электр тоғы  қауіпсіздігіне  байланысты  тақпақтарды оқиық:
Жолама бала тоққа.                                 Электр тоғы  тілсіз жау,
Басқа ойын жоқпа.                                  Көрінбейтін күшті жай  найзағай.
Сым жатса да жолда,                              Ұстап қалсаң байқамай
Үстін баспай  тоқта.                                Алып ұрар таңдамай.

Бала,бала балақай,
Қуанасың алақай
Отқа жақын ойнама,
 Тоққа жақын жолама.


Розетка үйде бар, 
Тоқсыз жұмыс кімде бар.
Бақылаушы болмаса,
 Тоққа болма кіріптар.
Тәрбиеші:Мына  тақпақтар  арқылы  не  түсіндіңдер?  Балалар  жауабы.
  Ән: «Ата-ананы тыңдайық»
Қорытындылау,сұрақ-жауап, мадақтау.	



























Вариативтік компонент: «Қауіпсіздік әліппесі» 
Тақырыбы: «Табиғи апаттар қандай болады және қауіпсіздік деген не?»
Мақсаты: Балаларға  қауіпсіздіктің не екені туралы түсінік беру.
Табиғи апаттар туралы түсінік беру. Ой-өрістерін кеңейту.
Табиғи апаттар туралы жалпылама түсінік қалыптастыру.
Сақтыққа,зейінділікке  тәрбиелеу.
Көрнекіліктер:Табиғи апаттардың суреттері.
Слайдпен  жұмыс: Балалармен апаттардың суретін қарау.
Балаларға жер сілкінісі, су тасқыны, өрттердің суреті көрсетіледі, оларды бір сөзбен қалай атайтынын сұрайды.
- Бүгін біз сендермен табиғи апаттар және қауіпсіздік туралы сөйлесеміз. 
Табиғи апаттар дегенімізді қалай түсінесіңдер балалар? 
Дұрыс, табиғи апаттар дегеніміз – бұл табиғи құбылыстар.
Оларға жер сілкінісі, су тасқыны, өрттер,  дауылдар,күшті желдер болып табылады. 
Жер сілкінсі,бұл жер қыртысындағы өзгерістерден туады,яғни жер қойнауындағы күштердің жер бетіне шығуы. 
Ол өзімен бірге күшті тасқындар,сілкіністер ала келеді.
Жер сілкіну кезінде ауыр соққылар,ғимараттарға,үйлерге үлкен апат алып келеді. 
Су тасқындары, елімізде таулы аудандардың болуына байланысты сел, қар көшкіндері құбылыстары байқалады.
Биік таулы аймақтарда мұздықтар бар,осылардың еруінен және қардың қалың түсуіне байланысты күшті сел тасқындары болып тұрады. 
Өрттер, өте қауіпті табиғи апаттың түрі:орман алқабының өртенуі.Оған себеп: Найзағай түсу.
Сондықтан табиғи өрттердің көзі -найзағай. 
Сергіту сәті:
Жаңбыр жауды-тырс-тырс,
Боран соқты-гу-гу,
Жел тұрды-ш-ш
Найзағай  ойнайды-тарс-тұрс.
Ойын «Жер,су,от»
Балаларды шеңберге тұрғызып, бір- біріне күнді жақсы өткізуге тілек білдіруге ұсыныс жасайды. 
Балаларды  мадақтайды.






Вариативтік компонент: «Қауіпсіздік әліппесі» 
Тақырыбы: «Жол  тәртібін  сактайық!»
Мақсаты: Көшедегі қауіпсіздік ережелері туралы алған білімдерін пысықтау, балаларды өмірлік қауіпсіздік ережелеріне үйретуді жалғастыру.
Танымдық белсенділігін, жол белгілерін білу мен олардың атқаратын қызметін, қоғамдық және көліктердегі тәртіп сақтау заңдылықтары туралы түсініктерін, ойын арқылы ойлау қабілетін, ән, тақпақ арқылы тіл байлықтарын дамыту. Шығармашылық қабілеттерін  арттыру.
Жолда жүру ережелерін орындауға, дамытушы ойындар  арқылы  ұйымшылдыққа  тәрбиелеу.
Қолданылатын көрнекі құралдар:  бағдаршам, аудио дыбыстар, венн диаграмма,  жол белгілері, жол қауіпсіздігі туралы суреттер, теледидардан  слайд арқылы суреттер көрсету,  мультфильм, жол макеті,  әуендер.
Сөздік жұмыс: тыйым салынатын белгілер.
Методикалық әдіс – тәсілдер: әңгімелеу, түсіндіру, ойын, ән, қайталау, көркем сөздер, сұрақ-жауап.
 (Аудио дыбыстар естіледі, көше, көліктердің)
Шаттық шеңбері:  (балалар бірге айтады)
Алтын сәуле арайлы.
Бақшамызға тарайды.
Қуанышпен шат күліп,
Қарсы алайық арайды.
Қайырлы таң қонақтар!
-Сәлеметсіздерме?!
-Көліктер қайда жүреді?   - Жолда.
-Көшедегі жолдар қандай болады екен?  -Ұзын, қысқа, тар-кең
-Көшеде келе жатқан адамдарды кімдер дейді?   -Жаяу жүргіншілер.
Тәрбиеші: Көшеге шыққаннан кейін, айналамызға абайлап, қарап жүрмесек болмайды.  Себебі  бағдаршамға  бағынып жүру  тәртібін  қатаң  сақтаған  адам  өз  өмірінің қауіпсіздігін де қамтамасыз ете алады.
Сұрақ- жауап алу:
Үлкен  жолда  доп  ойнауға,  велосипедпен  көшеде жүруге  бола  ма?  Балалардың жауаптары.
-Келе жатқан көліктің алдынан өтуге бола ма? 
Жол белгісі суреттерімен балалар ортаға шығады. 
-Мына белгі тамақтану орны бар деген белгі.  
- Түсі көк шеңберде адам бейнеленген. (Жаяу жүргіншілер жолы).  
- Мынау белгі автобус аялдайтын орын.  
- Қызыл шеңберде адам бейнеленіп, үстінен сызылған. 
Бұл белгіде жаяу жүргіншілер қозғалысына тыйым  салынады дегенді білдіреді.  
- Бұл белгіде қызыл шеңбердің ішінде велосипед суреті бейнеленген. 
Велосипедпен қозғалысқа тыйым салынады . 

Жұмбақ жасырылады:
Үш көзі бар қаз – қатар.
Кезек – кезек ашады.
Үшеуінен  байқасам
Үш  түрл і нұр  шашады.    Бағдаршам
Қызықтыру сәті:  (әдемі көңілді  әуенге бағдаршам келеді).  Балалар амандасады.
Бағдаршам:
Менің атым бағдаршам,
Мекен жайым тұрақты.
Жақсы білем міндетімді,
Мүдірмеймін ешқашан.
Тәрбиеші:  Қош  келдің,  бағдаршам!
Балалар, бағдаршам біздің өмірімізді қауіптен сақтандыратын көмекшіміз.
Айтыңдаршы, бағдаршамның  көшедегі қызметі қандай?   - Көшедегі жүру тәртібін сақтайды.
Бағдаршам ойын ойнатады:  Ойын: «Сақ  бол!»
Қызыл көзін жағады.   (қозғалмай тұру)
Сары көзін жағады.     (қол шапалақтау)
Жасыл көзін жағады.  (бір орында тұрып жүру).   Балалар ойынды қызыға ойнады.
(Әдемі әуенге жол сақшысы келеді)
Жұмбақ жасыру»
 Ала таяқ ұстаған,       
 Жол тәртібін нұсқаған.   
   Өміріңді күзеткен, 
   Ысқырықпен түзеткен.      Жол сақшысы
Жол сақшысы:
 Армысыңдар жас достарым!  Балалар, мен сендерге жәй келген жоқпын, білімдеріңді көрейік деп келдім, Әкелген ойын, тапсырмаларым бар, сендерге мултьфильм әкелдім.
(мультфильм тамашалайды)
Жол сақшысы.
Егер жол ережесін бұзсақ, тек қауіп төндіріп қоймай, басқа адамдарға да зиянымызды келтіреміз. Сондықтан жолда сақ бол! Көше тәртібін естеріңнен шығармаңдар.
Ән: «Бағдаршам»
Бағдаршам мен жол сақшысы қоштасып шығып кетеді.
Үстел үсті ойында жолдың макетіне тиісті жол белгілерін қоямыз.
Балалар мұқият тыңдады.   Балаларға көмек көрсетіледі.
Қорытынды  сұрақтар қойылады.
Бүгін біз  не жайында  әңгімеледік?   - Көше қауіпсіздігі, жол ережесі, белгілер жайында.
Бүгін бізге қонаққа кімдер келді?   -Бағдаршам, жол сақшысы
Жарайсыңдар, жақсы қатыстыңдар.  Мақтау , мадақтау.
Дұрыс жауап берген балалар жұлдызшаларға ие болады.



















Вариативтік компонент: «Қауіпсіздік әліппесі» 
Тақырыбы: «Қауіпсіз жолды табамыз».
Мақсаты: Балаларды  өрт кезіндегі дұрыс іс-әрекеттерді, эвакуациялаудың барлық ережелерін сақтай отырып, ғимараттан шығуды үйретуді жалғастыру. Әртүрлі жағдайда өмір қауіпсіздік ережелерін ұстануда білімдерін бекіту. Ой-өрістерін  кеңейту. Қауіпсіздік ережесін сақтауға, сабырлы болуға,ұқыптылыққа,шеберлікке,аңғарымпаздыққа, достық көмек көрсетуге дайын бола білуге тәрбиелеу.
Керекті құралдар мен көрнекіліктер: Ғимараттағы өрттің суреттері.
-Бүгін біз  оттан шығатын үлкен апаттың бірі –өрт туралы болады.
-Балалар, өрт деген тілсіз жау, ол аяқ асты болуы мүмкін.
 Өрт деген- бұл адамның өмірі мен денсаулығына, айналамызға зиянын тигізетін апаттың бір түрі. 
Көрініс «Өрт  дабылы»
Өрт бола қалған жағдайда ғимараттан қалай шығуды есте сақтап алайық. 
«ӨРТ» дабылы жарияланса, орнымыздан тұрып,тәрбиешінің нұсқауымен әр бала аттары жазылған бейджктарды тағып топтан біртіндеп шыға бастаймыз. 
Дәлізбен, сатымен жүрген кезде жүгірмеу керек. 
Қорықпаймыз. 
Барлығымыз есікпен сыртқа шығамыз. 
Түтін көбейген жағдайда, дымқыл беторамалмен мұрын мен ауызды жабамыз. 
Жиналу тірегі ғимараттың алдыннан алыс жерге далаға жиналып тұрамыз.
 Тәрбиешінің  нұсқауымен балалар  тәжірибеден өтеді.
Ойын: «Өрт сөндіргіш»
Шарты: Доғаның  астынан еңбектеп өтіп,гимнастикалық  орындықтың  үстінен  жүгіріп  барып,өрт  сөндіргішті алып  п-ш-ш-ш-ш деп  дыбыс шығарады.
Қорытындылау, сұрақ-жауап,балаларды  мадақтау.







Вариативтік компонент: «Қауіпсіздік әліппесі» 
Тақырыбы:«Өрт-тілсіз жау»
Мақсаты: Балаларға өрттің қаншалықты қауіпті екендігі туралы
түсіндіру, оттың тілсіз жау екенін ұқтыру. Өрттен, оттан сақтану жолдарын өрт өшіретін құралды пайдалануды, адам өміріне өрттің зиянды екенін біле отырып сіріңкені, тұрмыстық-техникалық заттарды пайдалану кауіпсіздік ережелерін айтып үйрету. Балаларды өрттің алдын алуға ынталандыру, қоршаған ортаны қорғауға тәрбиелеу.
Тәрбиеші: От -өмірімізге қуат беріп, бойымызды жылытады. От - өмір сәні. Отсыз тіршілік жоқ. От жағылмаса, тамағымызда піспейді, үйімізде жылымайды. Ал тамақ ішпесек бойымызға қуат бітпейді. Бойымызда қуат болмаса өмірге деген қызығушылығымыз жоғалады. Сонымен от - өміріміз десек те, оның әлемі жайлаған алапаттың бірі - өрт қаупін шығаратынын да естен шығармағанымыз жөн. Өзіміздің ұқыпсыздығымыздан немесе байқампаздығымыздан кейде өрттің қалай күш алып кеткенін де байқамай қаламыз.
Тақпақтар:
Айым: От жақпа, күйерсің,
Өртеніп жүрерсің.
Сіріңкені үстасаң,
Бәлеге сен түсерсің.
Анель: Оттың ісі қуырмақ,
Желдің ісі суырмақ.
Қазір жанған жалынды,
Алып - үшып қуаламақ.
Тәрбиеші: Олай болса, балалар мен сендермен «Қателеспе» деген ойын
ойнағым келеді. Ойынның шарты: отта жанатын заттарды айтқанда қолды жоғары көтереміз, отта жанбайтын заттар айтылғанда қолымыз төменде болуы шарт.
Сөздер: қағаз, терезе, жапқыш, дәптер, киімдер, жиһаздар, шөптер, бензин, жапырақтар, ағаштар, кітаптар, шеге, әйнек, қасық, металл, мұз, қар, тас, су.
Тәрбиеші: Балалар сендермен тағы да бір ойын ойнап, от, өрт туралы қаншалықтыбілетіндеріңді тексерсем деймін.
Ойын: «Кім шапшаң?»
Ойын шарты: Берілген сүрақтарға жылдам жауап беру керек.
· Өрт сөндіретін адамды қалай атайды? (өрт сөндіруші)
· Өрт сөндірушінің адамдарға қандай көмегі бар? (олар үйдегі, ормандағы өрттерді сөндіреді)
· Олардың жүмысы қандай? (адамдарға қажет, өте ауыр, қиын)
· Өрт сөндірушілер қандай болу керек? (батыл, өжет, щапшаң, епті)
· Олар неге батыл, шапшаң болу керек? (өйткені өрт кезінде адамдарды, т.б. қүтқарады)
· Өрт болған кезде қандай нөмерге телефон шалу керек? (101)
· Өрт сөндірушіге телефон шалған кезде қандай мағлүматтар беру керек? (не болғанын, мекен - жайын айту).
Қимылды ойын: «От пен су»
Ойынның шарты: Балалар екі топқа бөлінеді. Бірі қызыл лентаны тағып, от болып қашады. Ал көк лента таққан балалар су болып қуалайды. Ойын 2-3 рет қайталанады. Тәрбиеші: Жарайсыңдар, балалар! Ойынды тамаша ойнадыңдар. Тағы да бір ойынға кезек берейік.
Ойын: «Болады - болмайды»
Ойынның шарты: Қолдарыңа мына бағдаршамды алыңдар. Қызыл түсті - болмайтын жағдайда көтересіңдер, ал жасыл түсті - болатын жағдайда көтересіңдер.
-Өрт болғанда 101 нөміріне қоңырау шалуға;
-Жанып түрған сіріңкені тастауға;
-Үлкендерді айқайлап көмекке шақыруға;
-Өрт шыққан жерде қалуға;
-Өрт кезінде керует астына, шкаф ішіне тығылуға;
-Өрт кезінде есік, терезені ашуға;
-Басымызды, бет - аузымызды ылғал сүлгімен орауға;
Өрт кезінде жарға, еденге су шашуға;
Қорықпай өрт сөндірушінің айтқанын тыңдауға;
Көршілерден көмек сүрауға;
Өрт кезінде газды, жарықты, тоққа қосылатын құралдарды қосуға;
Тәрбиеші: -Балалар естеріңде болсын, өрт кездейсоқ шықпайды, ол дұрыс пайдаланбағаннан болады. 
Естеріңде болсын:«Отпен ойнама, күйерсің», «Өрт - тілсіз жау» деген, отпен аса сақ болу керек және үлкендермен бірге қауіпсіздік ережесін қатаң сақтау керек ! Қорытындылау,мадақтау.














Вариативтік компонент: «Қауіпсіздік әліппесі» 
Тақырыбы:  «Жол тәртібін  білейік, аман есен  жүрейік»
 Мақсаты: Балаларды жол ережесі туралы түсініктерін бекіту, көліктер туралы білімдерін жетілдіру.Өз денсаулықтарын сақтауға, МАЙ қызметкерін құрметтей білуге тәрбиелеу. Жолда жүру ережелерін есте сақтай білуге үйрету. Тәртіптілікке,сақ болуға,көшеде өздерін дұрыс ұстап жүруге тәрбиелеу.
Көрініс:
МАЙ қызметкері машинасының    дыбысы естіледі. МАЙ қызметкері келеді.
МАЙ қызметкері келеді: - Сәлеметсіңдер ме,балалар, біздің  қаламызда  өзі кішкентай, өте ақымақ қоян өмір сүреді екен. Ол көшенің арғы бетіне өтпекші болады. Бағдаршамның жасыл түсі жанып, халық жаяу жүргіншілер жолымен өтті.Ол кезде қоян не істеді? (Қоян келеді)
Қоян: Маған жол ережесін білу қажет емес.Сендерге бір құпия айтайын.Трамвай, автобус, машинадан қорықпаймын. Кез-келген жерден зу етіп өте шығамын.
(Үлкендерді тыңдамаған қоян жолдан жүгіріп өтпекші болғанда жеңіл машина оны қағып кете жаздайды).
МАЙ қызметкері: Ұзын құлақ сұр қояным-ай, абайламайсың ба?Сәл болмағанда машина сені басып кете жаздады ғой.Көшеден өтер кезде бағдаршамға қарап өту керек екенін білмейтін бе едің?
Қоян: - Ой, мен байқамай қалдым.Балалар, менен бір қателік кетті! Мен жол ережесіне мән бермеппін. ендігәрі мұндай қателік жасамаймын Маған бағдаршам туралы айтыңдаршы,а?
МАЙ қызметкері: Жарайды, қоянжан! Бағдаршамға қарап, жол ережесін сақтасаң мұндай пәлеге ұрынбайсың. Көрдіңдер ме, қоянның қателігін.Сендер жолдан өткенде бағдаршамға қарайсыңдар ма, балалар?  Балалар жауабы 
Кенет айқай-шу естіледі.
МАЙ қызметкері: Бұл не деген айқай-шу? (ысқырады)
Жүргізуші: Бағдаршамның шамдары айқайласып жатыр. Балалар, олардікі дұрыс па?
Бағдаршамның үш көзі де бізге көп көмегін тигізеді.Олай болса біз оларды достастырайық!
Хормен(балалар) Дауласуды қояйық,
Жарықтарды жағайық
Бағдаршам-ау, бағдаршам,
Достасып тату болайық.!
Ән: «Бағдаршам»
Жүргізуші: - Рахмет, сендерге балалар! Бүгінде қалада да, ауылда да үлкен көшелер мен жүйткіген автокөліктер көбеюде. Көшелер мен жолдардағы жағдай барған сайын күрделеніп келеді. Жол-көлік оқиғаларының қаупі арта түсуде. Сондықтан да жүргізушілер мен жаяу адамдар көшелер мен жолдарда ерекше тәртіпті және мұқият болуы қажет.Жол заңы дұрыс жүріп ,абай болуды талап етеді.
МАЙ қызметкері: - Балалар, менің сендерге қоятын бірнеше жұмбақтарым бар еді, шешуін таба аласыңдар ма? (балалардың жауаптары)
1. Ала таяқ ұстаған,
Жол тәртібін нұсқаған.
Өміріңді күзеткен,
Ысқырығы күшті адам.(МАЙ қызметкері)
2. Арқаным тым ұзын.
Ала алмайсың бір үзім.(Жол)
3. Сөйлегенді білмейді
Бірақ «Тоқта,жүр»-дейді. (Бағдаршам)
Қоян: - Рахмет, сендерге, балалар, мен бүгін сендерден көп нәрсе үйрендім. Енді жол ережесін бұзбаймын. Сау болыңдар! Қорытындылау: сұрақ-жауап,балаларды мадақтау.



























Вариативтік компонент: «Қауіпсіздік әліппесі» 
Тақырыбы:  «Менің   жолдағы   сауаттылығым»
Мақсаты: Балаларға жолда жүру ережесі туралы түсініктерін тиянақтау. Жол  қауіпсіздік  белгілерін айту. Балалардың білімдерін тексеру мақсатында сұрақ -жауап арқылы  балалардың білімдерін толықтыру. Есте сақтау қабілеттерін дамыту. Мұқият болуға   тәрбиелеу.
Көрнекі құрал: Жол ережесінің плакаты.
Қажетті құрал-жабдықтар: Бағдаршам
Әдіс -тәсілдер: әңгімелеу, түсіндіру, сұрақ жауап, сахналау.
 - Балалар, мынау не?
- Машина.
- Қандай  машина,  осындай машиналар  не   үшін   керек?
- Жүк тасуға немесе  осындай  машиналармен  нан,  азық – түлік, т. б. тасиды.
- Адамдарға тағы қандай машиналар   көмектеседі?
- Трактор, экскаватор,  Камаз, ЗИЛ.   
-  Олар  ауыр  жүк көтереді, ауыр   жұмыстарды  істеуге  көмектеседі.   
- Дұрыс,  тағы қандай машиналарды     білесіңдер?
Жеңіл  машиналардың  түрлерін  балалар    білгенше  атап өту.
- Ал,  адамдарды  керек  жеріне  апаратын      қандай   көлік  түрлерін  білесіңдер?
- Автобус,  трамвай,  троллейбус, поезд. 
-Балалар,  осы   көлік  түрлерін - жер  көлігі    дейді.  Өйткені  жер үстімен  жүреді.  Бұл көліктердің барлығы көшелерде белгілі бір ережелерді ұстанады.
Көшелерде тәртіп болу үшін бағдаршам орналасқан.
-Балалар бағдаршамда неше түс бар?
-Дұрыс қызыл, сары, жасыл.
Осы белгілер қаңдай мағына береді.
-Дұрыс егер қызыл жанса-тоқтаймыз,сары жанса-дайындаламыз, жасыл жанса-жүреміз. Сондай ақ, осы белгіге байланысты көліктерде жүреді.
Бағдаршамнан басқа «жүруге болады» деген белгі бар.
Осы көліктеді арнайы қоятын орындар болады, оны белгісі бар жерге қою керек.
Балалар, жолдың үстінде ойнауға болмайды, жолға жүгіріп шығуға болмайды.
Тағы  суреттерін қарап шығайық та, атап өтейік.
Ойын  ойнайық:  « Жүргізуші мен жаяу адам ».
Ойын шарты: Жүргізушілер мен жаяу адамдар жолдағы ережелерге мұқият қарап орындаулар қажет.
Ойын ойнап, алған білімдерін бекітеді.
 Қорындылау,балаларды мадақтау.
Вариативтік компонент: «Қауіпсіздік әліппесі» 
Тақырыбы: «Дымбілмеске  көмектесейік».
Мақсаты:Көшедегі қауіпсіздік ережелері туралы алған білімдерін пысықтау ,балаларды өмірлік  қауіпсіздік ережелеріне үйретуді жалғастыру.Үйдегі қауіпсіздік шаралары туралы түсіндіру,қауіпті заттармен,қауіпсіздік жағдайларымен таныстыру  және олардан сақтана білуге үйрету.Кенеттен пайда болатын жағдайларда керекті телефон нөмерлерін жатқа айтқызу .Балаларға жақсымен жаман қасиеттерді ажырата  білуге тәрбиелеу.
Тәрбиеші:Балалар қазір біз сендермен ерекше қауіпсіздік еліне саяхатқа барамыз.Ең алдымен қазір біз сендермен көшедегі қауіпсіздік жайлы айтамыз.
Сұрақ жауап:
1.Бағдаршамның неше түсі бар? Үш
2.Қай түс жанғанда машиналар жүреді? Жасыл
3.Көлік күтетін жерді қалай атайды? Аялдама
4.Көшеде қалай жүру керек?  Абайлап оңға солға қарап.
5.Көшеде тағы не істеуге болмайды?  Көшеде танымайтын адаммен сөйлесуге болмайды,қолынан заттарды алуға болмайды,пакет жәшік жатса барып ашуға немесе алуға болмайды үшінде жарылғыш заттар болуы мүмкін.
Тәрбиеші:Жақсы балалар көшеде жүргенде абай болып бағдаршамға қарап жүру керек.
(Есік тарсылдатып Дымбілмес келеді,қолы байланған ).
Дымбілмес:Сәлеметсіңдерме балалар!
Тәрбиеші:Сәлеметсіңбе Дымбілмес,сенің қолына не болған?
Дымбілмес:Үйде жүгіріп жүріп құлап қолымды ауыртып алдым .
Тәрбиеші:Балалар онда Дымбілмеске қауіпсіздік ережелері туралы үйретейік. 
Тәрбиеші:Балалар енді назарымызды экранға аударайық.(суреттер бойынша сөйлесу)
-Сонымен балалар үйде не істеуге болмайды?-сіріңкемен ойнауға,розеткаға саусақты салуға,үтікті қосуға болмайды,көшеде ойнауға болмайды.
Тәрбиеші:Енді балалар мында қарандаршы мында бір сиқырлы қорапша тұр. Тәрбиеші:Жақсы балалар жәшіктің ішінде не бар екен қарайық.Енді осы заттармен бір ойын ойнаймыз.Бұл заттардың барлығын үйде қолданамыз.
Д.ойын: «Қажет,қажет емес». Балалар мына заттардың ішінен қолдануға болатын қажетті заттарды және  қажетсіз  заттарды  айыра білуіміз керек.
Кітап, ине, жіп, қайшы,пышақ,ойыншық машина,сіріңке,кубиктер  т.б
Дымбілмес:Тағы қандай үйдегі ережелерді мен білуім керек?
Тәрбиеші:Жақсы балалар енді біз Дымбілмеске үйде қандай ережелерді ұстау керектігін айтып берейік,келіндер шеңберге тұрып  кім не біледі айтады.
(Балалар жауап береді кезекпен)

Үйдегі ережелер:
1.Тамақ ішкенде сөйлеуге болмайды,қақалып қаласың.
2.Биік орындыққа ,шкафқа ,терезенің үстіне шығуға болмайды,құлап қаласын.
3.Есікпен ойнауға болмайды,қолынды қысып аласын.
4.Қайшыны ұқыпты пайдалану 
5.Розеткаға әр түрлі заттарды тығуға болмайды.
6.Танымайтын адамға есік ашпау
7.Үйде жүгіруге болмайды.
Дымбілмес:Жақсы балалар енді үйде жүгірмейтін боламын.
Тәрбиеші:Жақсы енді от туралы  кім мақал-мәтел  біледі.
1. От пен ойнама күйесің .
Сіріңке кішкентай ғана ,ал оның оты  үлкен.
2. От су  емес,жүзіп шықпайсың
3.       Отсыз  түтін жоқ ,түтінсіз от жоқ.
Дымбілмес:Рахмет балалар сендерге мен енді үйде өзімді қалай ұстауым керектігін  білемін,ережелерді ұмытпаймын,менің кететін уақытым болды.
Тәрбиеші:Енді біз қауіп төнген  жағдайда ,біз өзімізді қалай ұстауымыз керектігі туралы ережені білетін боламыз. Қорытындылау,балаларды мадақтау.

















Вариативтік компонент: «Қауіпсіздік әліппесі» 
Тақырыбы: «Табиғат -тіршілік нәрі»
Мақсаты: Балалардың  табиғатта қауіпсіздік ережесін сақтау туралы білімдерін  тиянақтау. 
Табиғат аясында өзін - өзі ұстау мәдениетінің дағдыларын қалыптастыру.
Бала бойында сөйлеу және тыңдай білу, сұраққа жауап беру қабілеттерін дамыту.
Табиғатқа қамқорлықпен қарауға тәрбиелеу.
Көрнекі құралдар: әуен, ағаштардың макеті, жанған орман, саңырауқұлақ, емен жаңғақтары, кірпілер.
Шаттық шеңбер:
Шеңбер болып тұрайық.
Алақанды ашайық,
Күнің нұрын алайық.
Таза ауаны жұтайық
Жүрекке жылу салайық
Мейірімділік нұрын алайық
Жиналған жылы шуақты
Қонақтарға сыйлайық.
Әңгімелесу
-Мен сендерге орманға серуенге баруға шақырамын, барасыңдар ма?
Орманға барар алдында біз сендермен орманда өзін ұстау ережелерін есімізге түсірейік:
Шуламау.
2. Ағаштардың бұтақтарын сындырма;
3. Гүлдерді жұлма;
4. Саңырауқұлақтарды баспа;
5. От жақпау;
6.Жалғыз баруға болмайды.
7.Жүгіруге болмайды.
8. Асығуға болмайды.
Баяу әуен ойналады,орманға дейін жол соқпақтарынан өту.Орман көрінісі.
Балалар шеңберге тұрады.
Тәрбиеші: Орманға да келдік балар жан –жаққа назар аударайықшы табиғат қандай керемет. Балалар, қарандаршы  кірпі кетіп бара жатыр.
-Балалар, мына жерде суреттер жатыр, сірә кірпі мына суреттерді бізге тығып кеткен болар.
Тәрбиеші суреттер бойынша  әңгімелейді,сұрақтар қойып балалардан жауаптар алады.

Сергіту сәті:
Тербеледі ағаштар,
Алдымнан жел еседі.
Кіп-кішкентай ағаштар,
Биік болып өседі.
- Балалар, енді біз табиғат туралы әңгімелейікші. 
Бізді қоршаған орта: жан-жануарлар мен өсімдіктер. 
Жер мен Ай, Күн, алыстағы жұлдыздар – осылардын барлығы табиғат деген ұғымды білдіреді.
Табиғат тірі табиғат және өлі табиғат болып екіге бөлінеді
Ойын: «Жалғасын тап»
Жансыз табиғат - ....
Жанды табиғат - ....
«Экологиялық бағдаршам» дидактикалық ойыны.
Экологиялық жүйені бұзбау керек, яғни тыйым салатын белгілер, ұяларды, құмырсқаның илеуін бұзуға, өрмекшінің торын бұзбауға, жәндіктерді аулауға тыйм салынғанын аитады. Адам орманның қонағы болып табылады және ол қонаққа барғанда қожайынның үйін бүлдірмей өзін дұрыс ұстау ережелері қажет екенін есте ұстауы тиіс.
Тәрбиеші: Балалар, енді  балабақшамызға қайтатын кез келді. 
-Қане шеңберге тұрайық,алған білімімізді   қорытындылайық.
Сұрақ:  Табиғат нешеге бөлінеді?
Балалардың жауабы: тірі табиғат  және өлі табиғат.
Сұрақ:  Тірі  табиғат және өлі табиғат дегенді қалай түсінесіңдер?
Балалардың жауабы: тірі табиғат өседі, ал өлі табиғат өспейді.
Сұрақ:  Табиғатқа  нелер  жатады?
Балалардың  жауабы:  -Ай, жұлдыз, тас, су, ауа, тау,гүл, шөп, ағаштар, жануарлар, құстар.
Қорытындылау,балаларды мадақтау.









Вариативтік компонент: «Қауіпсіздік әліппесі» 
Тақырыбы: «Жас өрт сөндірушілер»
Мақсаты: Өрт сөндірушінің кәсібі туралы балалардың білімін кеңейту.Балаларды от және оның қасиеттерімен таныстыру.Өрт кезіндегі тәртіп ережесі және өрттің шығу себебі,қауіпті жағдайлар туралы балалардың білімін бекіту.Ойлау,есте сақтауын дамыту.Абай болуға,сақтанып жүруге тәрбиелеу.
Алдын ала жұмыс:Өрт сөндірушілер туралы әңгіме жүргізу
Дидактикалық материалдар: Суреттер,тәжірибе жасауға:темір поднос,шыны стақан,су,топырақ,құм,майшам,каскалар,сіріңке макеті
 Жүру барысы:
Тәрбиеші балалармен топқа кіреді.Телефон шырылдады.
Тәрбиеші:Сәлеметсіз бе,сіз кімсіз?
Инспектор.:Сәлеметсіз бе,бұл мен Инспектормын.
Бұл №54 «Айгүл»бөбекжай бақшасының «Гүлдер» тобы ма екен?
Тәрбиеші:-Иә.Не айтайын деп едіңіз?
Инспектор: -Балалар,мен сендерге «жас өрт сөндіруші»болуды ұсынамын.
-Ол үшін сендер  сынақтан өтулерін керек.
-Ал ең соңғы сынақтан мен сендерден емтихан алып, «жас өрт сөндіруші» етіп тағайындаймын.
-Сендер келісесіңдер ме?
-Инспектор:Онда кездескенше,сендерді күтемін.
Балалар топқа кіреді.
Телефон шырылын тыңдайды.
Балалар мұқият тыңдап тұрады.
Сұрақтарға жауап береді
-Иә,келісеміз деп айтады
-Тәрбиеші: -Сендер қалай ойлайсыңдар,кез келген адам өрт сөндіруші бола ала ма?
Мен сіздерге уақытты босқа кетірмей жас өрт сөндірушілерге арналған арнайы дайындықты өтуді ұсынамын.
Біз сіздер мен өрт кезіндегі тәртіп ержелерін қайталаймыз.
Зертханада жұмыс жасаймыз.
Оттың қасиеттерін оқимыз,отты қалай сөндіруді білетін боламыз.
Мен сіздерді автобусқа отыруға шақырамын. 
Өздеріңіздің орындарыңызға отырыңыздар.
Жолда сіздер бірнеше сұрақтарға жауап бересіздер.
1.Отпен күресетін адамдардың кәсібі қалай аталады?
2.Сіздер қалай ойлайсыздар өрт сөндірушінің машинасы неге қызыл?
3.Өрт сөндірушіні шақыру үшін телефон бойынша біз қандай нөмерді теруіміз керек?
Міне бізде жеттік.Балалар бізді бірінші аялдамада не қарсы алып тұр?
Мен «Жалғыз тал  сіріңке» туралы ертегі білемін.Соны тыңдандар.
Бір шағын қалада жалғыз тал сіріңке тұрыпты.Ол өте көңілді,бұзық қыз болды.
Билегеңді қатты ұнататын.Ол билегенде әлемде бәрін ұмы тып кететін.Жалындап және сол сәтте жанатын. 
Билегенде ол шторды,үйдегі,ас үйдегі заттарды,далаға шыққанда ағаштарды,үйлерді,жапырақтарды және оның жолында кездесетін барлық заттарға тиіп кететін.Оның бәрі жанатын. 
Адамдар одан қорқа бастады.
Ол оған қатты ұнама ды.Өйткені тек адамдар оған өмір бере алатын. 
Оны олардың өздері жасады ғой.
Сөйтіп ол бір күні сіріңке жасайтын шеберге келіп,одан көмек сұрады. Ол адамдарға пайда әкелгісі келді.
Ал оның орнына тек зиян әкелді. Шебер жақсы ойланып сіріңкіге көмек көрсетуді шешті.
Оған тығылып және демалатын үй ойластырды.
Ол сіріңке қорабы.Оған жалғыз өзін салмады,бауырларымен бірге салды. 
Содан бері жалғыз тал сіріңке бауырларымен өзінің сіріңке қорабында өмір сүріп жатыр екен.
-Тәрбиеші:Сендерге ертегі ұнады ма?
Оттың пайдасы қандай?
Ал зияны қандай? Отқа абайсыз қарауда не болуы мүмкін?
Өрт неден болады?
Суретпен жұмыс:(әр суретке тоқталу).Балалар әңгімесі
Тәжірибе: Майшамды жерге тастап жіберсек өрт болады.
Ал өртті немен сөндіруге болады.
Кәне тексеріп көрейік.
Сумен сөндірейік.От судан қорқа ма?
Ал келесіні топырақпен?
От топырақтан қорқа ма?
Келесіні шыны ыдыспен сөндіреміз.
Ауа болмаса от сөніп қалады.
Сондықтан өрт болған жағдайда терезені ашуға болмайды.Ашсақ өрт одан сайын күшейеді екен,өрт орысша қалай айтылады? 
Осымен зерханадағы тәжірибеміз аяқталды.
-Инспектор: Сынақ нәтижесі бойынша сендер «жас өрт сөндіруші» болуға лайықсыңдар.
Мен сендерге  өрт сөндірушілер бас киімін сыйға  беремін.
Балаларға бас киімдерін кигізу.
 Қорытындылау,балаларды мадақтау


Вариативтік компонент: «Қауіпсіздік әліппесі» 
Тақырыбы: «Көше» (сюжеттік-рөлдік ойын)
Мақсаты: Балалардың  көше  қозғалыстарының ережесі  туралы  білімдерін  бекіту. Ойын  атрибуттарын қолдану  арқылы  реттеуші,жаяу  жүргінші,жүргізушілер  рөлін ойнауды  меңгерту.
Көше  қозғалыстарының негізгі  ережелеріне  бағына  білуге  тәрбиелеу.

Көрнекіліктер:  Түрлі  көліктер,коляскалар,велосипедтер,бағдаршам,жол  белгілері,реттеушінің  жұмыс  киімі,жүргізушінің  куәлігі,реттеушінің  таяғы.

Қатысушылар:  Полиция-реттеушісі, МАЙ  инспекторы, жүргізушілер, жаяулар

Тәрбиеші:  Ойын мазмұнын  түсіндіреді. Балаларды  рөлдерге  бөліп,ойнауын ұйымдастырады.  Рөлдерді  балалар кезектесіп  ойнайды.
Бағдаршам,жол  белгілері   туралы  жаттаған  тақпақтарын қайталайды.

Ән: «Біз жол  сақшысымыз!»

Қорытындылау,сұрақ-жауап,мадақтау.













Вариативтік компонент: «Қауіпсіздік әліппесі» 
Тақырыбы:  «Табиғат аясындағы қауіпсіздік ережелері»
Мақсаты: Балаларға табиғат аясындағы тәртіп ережелері туралы түсінік беру. Балаларға әр түрлі жағдайдан шығу жолдарын таба білуге ықпал жасау. Балалардың ойлау қабілеттерін арттыру. Табиғатты  аялауға қорғауға , табиғат әсемдігін бағалай білуге тәрбиелеу.Табиғат аясында қауіпсіздік ережесін сақтауға үйрету.
Табиғат аясында өзін – өзі ұстау мәдениетінің дағдыларын дамыту.Әрдайым сақтанып жүруге  тәрбиелеу.
Тәрбиеші: Балалар  сендерге жұмбақ жасырайын қане бәріміз бірге табамыз ба?
- Иә.
Бір зат бар дүниеде құшағы кең,
Ұшқан құс, жүйріген оқ бәріне тең.
Адамзат, жан – жануар соның арқасында
Мәңгілік өсіп – өнген.
(Орман)
Балалар табиғат аясындағы қауіпсіздік ережесі туралы білесіңдер ме?
Ендеше балалар бүгінгі біздің өтетін тақырыбымыз «Табиғат аясындағы қауіпсіздік ережелері» туралы.
«Табиғат аясындағы қауіпсіздік ережелері» слайдпен  жұмыс
Балалар біз табиғат аясында серуенге шыққанда отты жағуға болмайды.
Құстың ұясын бұзуға болмайды.
Қатты сөйлеуге болмайды.
Қоқыс тастауға болмайды.
Балалар тақырып түсінікті болса бір сергіп алайықшы
Сергіту сәті
Орманда от жаққанда
Сақтық керек балалар
Сөндіріп кет кетерде
Шоқ астында шала бар
Мнемокестесі бойынша өлең жаттаймыз.
«Табиғат»
Табиғат-біздің анамыз,
Жер-ана біздің  панамыз.
Таза болса табиғат,
Бізде аман боламыз.
Бұтақтарды сындырмай,
Тазалықты сақтайық.
Гүл  өсіріп,су құйып,
Табиғатты қорғайық.

Қорытынды:
Балалар бүгінгі ашық ұйымдастырылған оқу қызметіміз ұнады ма?
Біз қандай тақырыппен таныстық?
Қандай орталықтармен жұмыс жасадық?
Табиғат аясындағы қауіпсіздік ережесі турлы білдік пе?























Вариативтік компонент: «Қауіпсіздік әліппесі» 
Тақырыбы: «Дымбілместің  әрекеті». (Шағын көрініс)
Мақсаты: Велосипед тебу кезіндегі қауіпсіздік ережелері туралы түсіндіру. Сақтана  білуге  үйрету. Қауіпсіздік  шаралары  туралы  білімдерін  кеңейту. Өз  жеке  басының  қауіпсіздігін  дұрыс  ұстап  жүруге  тәрбиелеу.
Керекті құралдар мен көрнекіліктер: Жол белгілері суреттері, жол  жолақшалары
Қатысушылар: Дымбілмес, инспектор  және  балалар
Шаттық шеңбер:
Қоршаған өмір әлемі,
Не деген көркем, әдемі!
Сол сұлулықты сақтайық,
Мадақтайық, мақтайық!
-Әй,жолда неғып иіріліп тұрсыңдар? 
-Велосипед келе жатқанын көрмейсіңдер ме? 
-Қағып кетсем қайтесіңдер?.
Велосипед болғаны өте жақсы.
Ендеше біздің жолда жүру ережелерін таныстырайын.
-Атың кім өзіңнің?
 -Атым-Дымбілмес.
Велосипедпен зуылдап жүремін.
Кенет Дымбілместің көзі қызыл жолақпен көмкерілген сары түсті дөңгелек белгідегі велосипедке түсті. 
Дымбілмес: -Әй,мынау мен үшін жасалған белгі ғой. 
Инспектор : Иә,сен үшін.Бұл белгінің аты «Велосипед жүрмейді» 
Дымбілмес: -Жүрмейді? Тапқан екенсің! Дымбілместің  велосипеді жүрмейтін жер жоқ,білдің бе? 
Мен үшін көше,аула,бақ бәрі ашық. (кекетіп)
Сендерше айтқанда,қалай еді,әлгі жасыл жарық.
-Мұны да белгі дейді ау.Әй,көшеге пәтер ішінде тұратын жылу батареясы не үшін керек? Инспектор: Дымбілмес -ау,бұл нағыз саған керек белгі. 
Айталық,сен велосипедпен зуылдап келесің дейік. Қарсы алдыңнан осы белгі кездесті. Ендеше алдыңда «Шлагбаумы бар темір жол өткелі бар» деген сөз. Ұқтың ба? 
Дымбілмес: А-а…(қолын сілтеп) Бұл белгінің де қажеті бола қоймас.
Салдырап-гүрілдеп пойыз жеткенше,зу етіп те үлгеремін. 
Адамның белгісі салынған нұсқау белгісінің жанына тоқтап -(басын шайқап) төртбұрыш,ақ үшбұрыш,қара адам?!
 Инспектор : -Жаяулар өтпесі 
Дымбілмес: -Велосипедім тұрғанда мұны қайтем. 
Велосипедін келген жаққа бұрады. 
-Қой,мен зуылдайын.Бұл белгілерді түгендеймін деп жолымнан қалармын. 
Сау болыңдар, ережелер!
Шынында да жол жүру ережесін білген дұрыс екен. 
Балалар: -Дұрыс,кел қатарымызға қосыл. 
Инсп: Көрдіңдер ме, балалар,жолда жүру ережесін сақтамаған  Дымбілмес  жазым болуға аз ғана қалды. 
Енді ол жол белгілерін үйренетін боламыз.
Қорытындылау, сұрақ-жауап, балаларды  мадақтау.


























Вариативтік компонент: «Қауіпсіздік әліппесі» 
Тақырыбы: «Біз құтқарушымыз!»  (Ойын түрінде)
Мақсаты: Балаларға оттың тілсіз жау екенін ұқтыру. Өрттен, оттан сақтану жолдарын үйрету. Балаларға өрт өшіретін құралдарды қалай пайдалануға болатынын үйрету. Өрт сөндіру қауіпсіздігі жөнінде түсініктерін кеңейту..  Достыққа, жанашырлыққа  тәрбиелеу.                                                                                         Көрнекілігі: үйшік, өрт сөндіретін құралдар. Сабаққа қажетті материалдар, т.б.                                              
  Орман  көрінісі. Тәрбиеші   балалармен саяхатқа  шығады.
Тәрбиеші:  -Балалар    мен сендерге аң  патшасы арыстан мен  қоян   туралы  бір  оқиға  айтып  берейін.                                                                            
Баяғы ерте заманда орман арасында аң  патшасы  арыстан  өмір сүріпті. Арыстанның  үйі басқа аңдардың үйіне қарағанда өте әдемі болған екен. 
Оның үйіне барлық аңдар сыртынан қарап қызығады екен. 
Бірақ ол үйіне қонақ келгенді жаратпаған. 
Оның үйіне ешбір аңдар кіре алмапты. 
Күндердің күнінде сол орманда өмір сүрген түлкінің  үйі өртеніп кетеді.  
Түлкінің  үйі өте қарапайым болған. 
Ол енді далада қалған соң, арыстанға келіп үйіне бірге тұрғызыуын сұрайды. (Залға түлкі кіреді, арыстанның терезесін қағады.)	
Арыстан: -Бұл кім? Ұйқымнан оятып, мазамды алған қайсысың?                                                                                                                 
   Түлкі: -Кешірерсіз, түлкі, сені мазалаған мен ғой аю.                     	.         
Арыстан:  -Е, не болды саған? Не керек?                                                               	
Түлкі: -Түлкі, менің үйім өртеніп кетіп еді, үй салып алғанша біраз уақыт үйіңе паналатшы, дейді мұңайып.	
Арыстан : -Қой, қайдағы жоқты айтпа. Бар әрмен, қу түлкі басқа жерден үй тауып ал.  Түлкі  мұңайып, бір ағаштың қасына келіп жылап отырады. (Балалар серуен деп келе жатып, жылап отырған аюға жолығады).                                                                                              	
Тәрбиеші: -Балалар, мына жерде мұңайып,  жылап  отырған не екен?                                                                           
 Балалар: -Түлкі ғой.	
Тәрбиеші: -Ендеше, балалар, оның неге жылап отырғанын сұрайық. Түлкі жан, сен неге жылап отырсын. Біреу сені өкпелетіп қойды ма?                                                             	
Түлкі: -Жоқ, ешкім тиген жоқ.  Бәріне өзім кінәлімін.Үйімді жылытпақшы болып,от жағып ем, ұқыпсыздық танытқаным үшін, отқа дұрыс қарамағандығымнан үйім өртеніп кетті. Енді барар жер, басар тауым қалмады. 	
Тәрбиеші: -Балалар, түлкіге  көмектесеміз бе?                                                                             
Балалар: -Ия, көмектесейікші.                                                                        
Тәрбиеші: -Ендеше, балалар түлкіге  үй салуға көмектесейік.                                                                                                         
	«Үй саламыз» ойыны                                (Интеллектум ойыны «Сәулетші» құралдары)
Үй салынып біткен соң, балалар аюға арнап  тақпақтар айтады.				
 1.Өрт пен түтін айнала,			
Қарап тұрма жай ғана.								
Тез хабар бер 101-ге								
 Уақытты сен байлама

2.Үтікпен киім басарда,								
Сақтық керек сағанда.								
Мұқият бол қашанда								
Үйде жалғыз қалғанда

3.Отпенен сен ойнама,								
Өрт шалады айнала 							                                                        
«Ол-тілсіз жау» біліп қой 							
Қызық көрем  деп ойлама


4.От жақпа! Күйерсің!                                                                                                  	
Өртеніп жүрерсің,								
Сіріңкені ұстасаң, 								
Бәлеге сен түсерсің.
Тәрбиеші: -Балалар, біз түлкіге  үй тұрғыздық, мұқият болсын деп тақпақтарымызды да айтып бердік. Түлкіжан, енді сен біз салып берген үйге мұқият қара. 
Түлкі: -Балалар  сендерге  көп  рахмет! Мен енді ешкімді  алдамаймын,көмек  беруге  дайын  тұруды   сендерден  үйрендім. Мен енді өзімшіл болмаймын.		
Тәрбиеші: Көрдің-бе  түлкіжан? Менің балаларым қандай ақылды десеңші. Олар әлі кішкентай болса да, қамқоршыл. 
Балалар, біз түлкіге  енді келесіде мұндай жағдай қайталанбас үшін, қауіпсіздік ережелерін сақтап жүрсін деп мына заттарды сыйлайық. (шелек, күрек, жалын сөндіргіш т.б. заттар). Түлкі  балалармен  қоштасып кетеді.
Тәрбиеші: -Балалар біз әрқашан кімге болса да көмектесуге әзір болуымыз қажет. Себебі, Отанымызды қандай жағдай болса да қорғауымыз керек. 
Ән :«Ел қорғауға әзірміз»	
Қорытындылау,сұрақ-жауап, мадақтау.																								




Вариативтік компонент: «Қауіпсіздік әліппесі»                                                                   
Тақырыбы: «Бағдаршам-біздің досымыз» (ойын-сауық  түрінде)
Мақсаты:Балаларға жолда жүру ережесін түсіндіру.Бағдаршам туралы толық ақпарат беру. Жол белгілерінің түрлері және бағдаршамның атқаратын қызметі туралы түсінік қалыптастыру. Жол ережесінің адам өміріне қажеттілігін түсіндіру.Балаларды сақтыққа тәрбиелеу.
	Зал іші жол ережесіне сай безендірілген.
Қатысушылар: ертегі, мультфильм кейіпкерлері және бағдаршам.
Жүргізуші:- Сәлеметсіңдер ме, балалар! Көңіл- күйлерің қалай? Балалар тамаша ойын –сауық көргілерің келеме? Ендеше «Бағдаршам- біздің досымыз» атты ойын – сауықты тамашалап, бірге атсалысып отыруға шақырамын.
	Көңілді әуен ойналады, балалар қол соғады.
Жүргізуші:- Балалар мультфильмді жақсы көресіңдер ме? Ендеше «Көкетайдың қылығы» деген мультфильмді тамашалап, ойын- сауық қонақтарын қарсы аламыз.
Мульфильм: «Аю көкөтайдың қылығы» және ән «Бағдаршам» ойын- сауық қонақтары шығады.
Жүргізуші:- Балалар мультфильм ұнады ма? Бұл мультфильмде аю көкөктайдың қылығы дұрыс па? Әрине дұрыс емес. Жолда ойнауға болмайды екен. Жарайсыңдар, ойын- сауығымызды жалғастырайық.
Көңілді әуенмен Бағдаршам келеді.
Бағдаршам:- Сәлеметсіңдер ме, балалар?- Әй балалар, неге көңілсіз жауап бердіңдер?
-Қане тағы да амандасайық.
-Сәлеметсіңдер ме, балалар!
-бәрекелді, міне енді жарады. Алдымен таныс болайық. Менің есімім бағдаршам, Бағдаршам. Ал дост арым үшін жәй бағдаршаммын.
   Жол бойын көрсете әңгімелейді.
Бағдаршам: Сонымен балалар, мына біздің қаламыздың жолында  көптеген апатты жағдайлар болып жатады. Оның бәрі ересек адамдар мен балалардың жол қозғалысы ережесін білмегендіктен болып жатырған жағдай, бұл дұрыс емес. Мен сендерге арнайы жол ережесі жайлы түсіндіремін.  Қазір жол белгілері еліне саяхатқа аттанамыз. Бірақ саяхатқа аттанар алдында  мен сендердің бағдаршам туралы білімдеріңді тексергім келіп тұр.Мен өлең шумақтарын бастаймын, ал сендер жалғастырыңдар, келістік пе?
Өлең:   Егер жанса қызыл шам,
             Қимылдама…….(тоқта).
             Жасыл шамы жанғанда, 
              Жолың ашық…….(бас алға)
              Белгі берді сары шам,
              Қозғалма…….(дайын бол).
-(күліп) Жарайсыңдар, балалар! Ия, тя кейбіреулерге жол ережесіне міндетті түрде көңіл бөлу керек.
- Балалар мен сендермен  «Көңілді бағдаршам» ойынын ойнағым келіп тұр.
 Ендеше мұқият тыңдаңдар, түсіндіріп өтейін.
Ойын: «Көңілді бағдаршам»
Ойын шарты: 1.Жасыл түсті көрсетсем, барлықтарың орындарыңнан тұрып, жүріңдер. Міне былай, (музыка ойналады, жүріп көрсету)
2. Сары түсті көрсетсем, қол соғыңдар бірігіп. Міне былай.(музыка, қол соғып көрсетеді)
3. Қызыл түсті көрсетсем, орнымызға отырамыз тезірек.
- Ал енді мұқият болыңдар, бастаймыз.(2-3 рет  қайталату)
Бағдаршам (күліп):- Жарайсыңдар, балалар! Біз өмірімізді қауіпті апаттан  сақтау үшін жол ережесін есте сақтап, мұқият орындауымыз керек. Ал енді жол белгілері  еліне кқңілді әуенмен аттанамыз.(көңілді әуенмен Бағдаршам шығып кетеді)
Жүргізуші:- Балалар бағдаршам шамдарымен таныс болдыңдар ма? Ойын ұнадыма сендерге? Олай болса  ойын- сауығымызды одан әрі жалғастырамыз.
(көңілді әуенмен Лол қуыршақ достарымен шығады)
Қуыршақ Лол: - Ой, қандай керемет!Тамаша тегіс жол.
Аю тедди: - О-о-о, мынау жол белгісі, адамдар бейнеленген.
Қоян:- Мына жерге секіріп санамақ ойнауға болады.1,2,3,4,5.
Күшік:-Мына жерден велосипедпен әрлі-берлі өтуге болады ах-ха-ха.
Микки- Маус: - Мен самокатпен ойнаймын.
Бәрі мәз болып жол бойында ойнап жүреді.( бір мезгілде машиналар сигналы естіледі)
Бәрі счасып қайда барарын білмей, қорқып отырып қалады. Ысқырып Бағдаршам келеді.
Бағдаршам: Бұл не деген ойын. Жол бойында неге ойнап жүрсіңдер?
Қуыршақ Лол:- Міне мынадай білгі тұр.
Бағдаршам: -Ммм, түсінікті. Естеріңде болсын бұл белгі жаяу жүргіншілерге ем ЕС, көлік жүргізушілерге арналған.Бұл ескерту белгіс, яғни көлік жүргізушілер алдынан жол ережесін білмеген балалар шығып қалуы мүмкаін деп. Мына қызыл түсті белгілер жаяу жүргіншілерге, велосчипедпен жүрушілерге тиым салады.
- Ал мына көк түспен тұрған белгілерге қараңдар. Мынау жаяу жүргіншілерге, ал мынау велосипедпен жүрушілерге арналған. Осындай белгі болса ғана жолдан қиып өтуге болады. Түсіндіңдер ме?
Қуыршақ Лол:- Өтінемін кешіріңізші бізді.
Күшік: - Ия енді осылай істемейміз.
Панда:- Міндетті түрде жол ережесін жаттап алып, сонымен ғана жүреміз.
Қоян:- Рас айтамыз айтқанымыз айтқан.
Бағдаршам:- Бірінші рет кешіруге болады. Ал енді мен балалармен ойын ойнағым келіп тұр.
Бәрі: - Бізге де ойнауға бола ма?
Бағдаршам: - Әрине болады.
Ойынның аты: «Болады, болмайды.
 Ойын шарты: Жол белгілерін көрсетіп, болоа ма, болмайма соны ажырат деп сұраймын.
1. Көк түсте жолда жүру белгісі: жолдан өтуге болама, болмай ма?
2. Қызыл түсте жолда жүру белгісі: жолдан өтуге болама, болмай ма?
3. Көк түсте велосипед белгісі: велосипедпен өтуге болама, боломай ма?
4. Қызыл түсте велосипед белгісі:  ал мына жерде велосипедлпен өтуге болама, болмай ма?
5. Қызыл түсте жүріп бара жатқан балалар белгісі: мына белгіде жол бойында ойнауға болама, болмай ма?
6.Қызыл « Тоқта» белгісі: мына белгіде өтіп кетуге болама, болмай ма?
- Жарайсыңдар, балалар, енді көңіл көтеріп, серігіп алайық.
Слайд: « Светофоры- кукутики» бәрі бірге билейді.
Жүргізуші: - Балалар, сендерге ойын- сауық ұнады ма?
Ендеше бүгінгі үйренген жол ережесі белгілерін, бағдаршам белгілерін есте сақтап жүрейік.
Жол қозғалысы ережесіне мұқият болыңдар, сақ болыңдар.
-Балалар, сендер жол ережесіне байланысты ән білесіңдер ме?
Ендеше бәріміз бірге айтайық.
Ән: « Біз – жолдың сақшылары» 
Бәрі: - Сау болыңдар, балалар!





















Вариативтік компонент: «Қауіпсіздік әліппесі» 
Тақырыбы: «Жол ережесін  білу-бәріне  міндет!»  (викториналық  сұрақ) 
Мақсаты:  Жолда  жүру  ережелерін есте  сақтауға, балаларға  жол  белгілерінің  неше  түрі  бар, оны  білу  не үшін  қажет,жол  белгілерінің  атқаратын қызметі  қандай?  түсінік  қабілеттерін  бекіту.  Жолда сақ болуға тәрбиелеу.
Көрнекі-құралдар: Сылдырмақтар, викториналық  сұрақтар қойылған айналмалы  алаң.
Тәрбиеші:  -Балалар бүгін  біз  жол  қауіпсіздігі  туралы  білімдерімізді  тиянақтаймыз.
Бүгінгі  күннің  ерекшелігі  викториналық  сұрақтар  арқылы білімдерімізді  тексереміз.
Сұрақтар қойылған  айналмалы  алаңды айналдырамын,қай  сұраққа  келсе сол  сұраққа  жауап  бересіңдер.
Кім  бірінші  сылдырмақты соқса,сол  бала жауап  береді.  Жауабы  дұрыс  болмаса,қалған  балалар көмектесесіңдер.
Викториналық  сұрақтар:
1.Жүргіншілер  деген  кімдер?  (Көшеде   жаяу  жүрген  адамдар)
2.Тротуар  деген  не? (Жаяу  адамдарға  арналған  жол)
3.  Көшеде  жол  тәртібін  не басқарады? (Бағдаршам)
4. Бағдаршам  белгілерін  ата? (қызыл,сары,жасыл)
5. Бағдаршамы  жоқ  көшеден  қалай  өтеміз? (Әуелі  сол  жаққа,көшенің   ортасына  келгенде  оң  жаққа  қараймыз)
6. Адамға  машинаны  жүргізуге   қандай  құжат  керек? (Жүргізуші  куәлігі)
7.Автобусқа  қай есіктен  мініп, қай есіктен  түседі? (Алдан түсіп,арттан  мінеді)
8. Жолаушылар   немесе  адамдар қоғамдық  көлікті қай  жерден  күтіп,міну  керек.
(Аялдамалардан)
9. Жаяу  жүргіншілерге  арналған  жол  қалай  аталады? (Ақ  жолақты  жол)
10. Көшеде  қауіп-қатерден  аман  болу  үшін  нені  білуіміз  қажет. (Көшеде  жүру  ережесін)
-Тәрбиеші:-Жарайсыңдар,балалар! Ендеше  бір  ойын  ойнап  жіберейік.
Ойын: «Жүргізуші және  балалар»
Қорытындылау,сұрақ-жауап,мадақтау.







Вариативтік компонент: «Қауіпсіздік әліппесі» 
Тақырыбы: «Тапсырманы  тез орында»  Эстафеталық  ойындар
Мақсаты: Балалардың  қауіпсіздік  ережелері  туралы  білімдерін  бекіту.  Балалардың физикалық  қасиеттерін   дамыту.  Ептілікке, батылдыққа,  шапшаңдыққа  тәрбиелеу.
Көрнекіліктер: Эстафеталық  ойындар   құралдары.
Тәрбиеші: -Балалар бүгін  біз  қауіпсіздік    ережелері туралы  ерекше ойындар  ойнаймыз.
Біз  қауіпсіздік   ережелері  туралы жыл  бойы білім алдық.
Енді  осы  білімдерімізді эстафеталық  ойындар  арқылы  тиянақтаймыз.
1.Эстафеталық  ойын : «От-су»
Шарты: Балалар екі  командаға  бөлінеді. Қарама-қарсы  жақта  құрсау  қойылады.  Оның  ішінде қызыл және  көк  ленталар  бар. Эстафетаға  қатысушылар  шеңбер  бойымен  жүгіреді.  Белгі  бойынша  қызыл  лентаны  алады,көк  түсті  лентаны  қалдырады және  командаға  қайта  оралады. Қай  команда  қызыл  лентаны  көп алады,сол жеңіске  жетеді.
2.Эстафеталық  ойын : «Зардап  шеккендерді  құтқару»
Шарты: Балалар екі  командаға  бөлінеді. Үйдің  ішінде  ойыншықтар  бар. Екі  шеңбер  қойылады. Берілген  уақыт бойынша командадағы әрбір  бала  үйге  жүгіріп,үйден  ойыншықты  шығарып  алып,кері  жүгіріп  шеңберге  салады. Қай  команда ойыншықтарды  көп  құтқарады,сол  жеңіске  жетеді. 
3.Эстафеталық  ойын : «Өрт  сөндіру»
Шарты: Балалар екі  командаға  бөлінеді. Екі   себет –ол от орны.
Берілген  уақыт бойынша командадағы әрбір  бала   құм  дорбаны себетке  лақтыру  керек.
Қай топ себетке  құм дорбаны  көп  жинаса  сол  жеңіске  жетеді.
Тәрбиеші: -Жарайсыңдар, балалар! Барлық  тапсырмаларды  мұқият  орындадыңдар.
Енді  жеңімпаздарымыз  белгілі  болды,яғни  екі  команда  ұпайы  тең түсіп, достық  жеңді. Балалардың  бәріне  марапат  сыйлықтары  беріледі.










Қосымша материалдар:
От туралы мақал-мәтелдер:
Отпен ойнама,күйерсің.

Ойын түбі –от.

Отын деген шөп болар,
Жинай берсең көп болар.
От жақпа-пісерсің,
Ор қазба –түсерсің.

Сумен ойнама –батарсың,
Отпен ойнама –күйерсің.

От пен су –тілсіз жау.

Отқа жуықтың қолы күйер.

Су мен отта
Татулық жоқ.

От болса жылу болады

Сақ жүрсен сау жүрерсін

Сақтықты сұңқардан үйрен





 «Ойыннан от шығады»
Дидар баланың шырпымен ойнаймын деп, ойынның арты өртке айналғанын, өзі кеш түсініп бармағын тістейтіні туралы сөз етеміз.
1.Ойын түбі –от.
Дидар бала бір күні
Көріп қалды кірпіні.
Қолына алды шырпыны.
Дидар: Кірпішекті шырпымен
Өртейін мен, жағайын.
Лап етіп кірпі жанғанда,
Қызыққа мен батайын.

2.Сөйтті дағы
Кірпінің жанына барып
Шырпыны лезде алып
Тұтатқанда кірпіні,
Бара жатты жанып.

3.Жанталасты байғұс кірпі,
Ауладағы мая шөптің
Арасына барып кірді.
Шөп тұтанып лаулап жанып
Жұрттың бәрін дүрліктірді.

4.Қатты састы Дидар бала
Өртке оранып мая кетті.
Көрші үйдегі құрбысына
Болған жайды баян етті.
Дидар:Кірпіменен ойнағанмын,
Не боларын ойламадым.
Өкінгеннен қандай пайда
Енді қайттім қиналамын?!


5.От жақпа күйерсің,
Өртеніп жүрерсің.
Сіріңкені ұстасаң,
Бәлеге сен түсерсің.
Кірпіменен ойнасаң да,
Шырпыменен ойнамашы.

Дидар:Кешір,досым, қателестім.
Шырпыны ұстап, 
көктемеспін.
Ата –ананың рұқсатынсыз
Сіріңкеге беттемеспін.
Алыңдар ұғып, балалар,
Істері кейде шалалар.
Шырпы, оттық, электрге
Шама келсе жоламаңдар


















[bookmark: _GoBack]ӨРТ ТУРАЛЫ ЕРТЕГІЛЕР
«ӨРТ- ТІЛСІЗ ЖАУ» ЕРТЕГІСІ
Автор: -Ерте, ерте, ерте де орманда бір үйшік болыпты. Сол үйшікте қоян көжектерімен өмір сүріпті. Үйінде тамағы таусылған қоян орманға тамақ әкелуге шығады, шығарда көжектерін шақырып…
Қоян: – Көжектерім, мен орманға тамақ әкелуге кетемін. Сендер үйді шашпаңдар, тентек болмаңдар, ошаққа жақындамаңдар, сіріңкемен ойнамаңдар- деп ескертіп шығып кетеді.
«Қояндар биі»
Көжектер ойнап отырады, сол кезде кішкентай көжек ағасына қарап “Менің қарным ашты, маған тамақ берінддер”- деп жылайды.
Ортаншы қоян “Анамыз айтты отқа жақындамаңдар деп”
Үлкен көжек мен тамақ пісіре аламын деп сіріңкені тартып қалады. Сіріңке жерге түседі. От шығады.
Би: От
Түлкі келеді: Менің қарным ашты көжектер қайда екен, қатты қарным ашты-дейді. (қарнын сипап отқа қарайды)
Бұл өрт қой, қой мен кетейін бекер келген екенмін деп шығып кетеді.
Көжектердің даусы шығады. “Көмектесіңдер, көмектесіңдер” – деп айқайлайды. 
Қасқыр -Бұл не шу? Бұл не айқай? Менің ұйқымнан оятқан кім? Отты көріп, бұл қоянның үйшігі ғой, қоян қайда екен? Үйшіктің ішінде көжектері бар сияқты, Мен көмекке 101 ге қоңырау соғайын- деп қоңырау соғады.
– Алло көмектесіңдер! Орманда қоянның үйшігінен өрт шығып жатыр, тез келіңдер көмектесіңдер – дейді.
“Қоян, қоян қайдасың”- деп шығып кетеді.
Бақалар билеп кіреді, билеп болған соң, қолдарындағы шелектегі суды отқа құяды.
Бақа: – Көжектер, отпен ойнамаңдар. Ол өте қауіпті. От тілсіз жау. Үлкендердің айтқанын тыңдаңдар.
Қоян келеді. -Балаларым сендерге не болды? Мен қорқып кеттім ғой. Мен сендерге ескерттім ғой сіріңкемен ойнамаң деп. Ең бастысы сендер аман-сау екенсіңдер. Енді бұлай ойнамаңдар. Бұл істегендеріңді қайталамаңдар.
Автор: Осымен ертегіміз аяқталды деп, ертегі кейіпкерлерімен таныстырады.
РЕКЛАМА










«Қонжық қалай өрт сөндіруші атанды?»
 қойылым-ертегінің сценарийі
	
Кейіпкерлер:
Қонжықтың анасы – педагог
Қонжық
Қасқыр
Қоян
Сауысқан Балалар
Орманшы ата
Өрт сөндірушілер
Ағаштар
Саңырауқұлақтар
Оттар
Музыка әуенімен құстардың шуылы, мүлгіген таңғы орман көрінісі. Орманшы ата шырша жаңғақтарын жинап, шаршаған кейіп танытып, ағаштың түбіне келіп отырады. Орманның табиғатына тамсанып, былай дейді:
Орманшы ата: Орман тыныштығын сақтап жүрген Орманшы ата мен боламын. Міне, қараңдаршы қандай тамаша? Мінеки, осы орманның жасыл желекті, жайқала өскен биік – биік ағаштарына қараңдаршы!
(Осы кезде жайқала өскен ағаштар билей ортаға келеді)
Орманшы ата: Орманды мекендейтін аңдар да қаншама. Олар қонжық пен анасы (музыка әуенімен маймаң басып, қорбаңдап қонжық анасымен үйшіктің алдына келіп отырады), қорқақ қоян (ытқып – ытқып секіріп келіп, ағаштың түбіріне отырады), көкжал, айбарлы, сұр қасқыр (тісі ақсиған қасқыр талдың түбіне келіп отырады). Жаңалықтың жаршысы, орман сақшысы, шақылдаған сауысқан ( музыка әуенімен залды айналып ұшып, ортаға келеді).
(Осы кезде барлық аңдар «Әрқашан дос біргеміз!» әнін орындайды)
Әрқашан дос біргеміз,
Ажырамас іргеміз.
Ілгері жүріңдер,
Достық жырын біліңдер.
Ту ғып ұстап бірлікті
Еңбекті сүйіңдер.
Қайырмасы:
Дос болайық бәріміз,
Жарасып тұр әніміз.
Тыныштықты сақтаймыз, сақтаймыз,
Атсын күліп таңымыз.
Орманшы ата: Міне, дәл осы кезде ормандағы оқиға басталады. Жаңалыққа сақ жүретін сауысқан қонжықтың әжесінің сырқаттанып қалғанын хат арқылы жеткізеді.
(Сауысқан хатты қонжықтың анасына табыстап ұшып кетеді )
Орманшы ата: Осы хабарды естіген қонжықтың анасы қонжығына өртпен ойнамай, тоққа жоламай абай болуын өтініп, әжесіне жол тартады (қонжықтың анасы мен қонжық қимыл-қозғалыстар арқылы көрсетеді)
Сауысқан: - Тыңдаңыздар, тыңданыздар! Орман жаңалықтарына құлақ салыныздар! Қонжықтың әжесі ауырып, анасы әжесіне кетіпті. Қонжық үйінде жалғыз қалыпты.
Орманшы ата: Осы хабарды естіген қонжықтың достары, қасқыр мен қоян, оның көңілін көтеруге келіп, есігін қағады.
Қоян: - Қонжық, бұл біз ғой! Қалың қалай? Бері қарай шықшы.
Қонжық: (Қонжық сыртқа шығады) Тек қарным ашып, тонып тұрғаным болмаса, бәрі жақсы.
Қасқыр: - Қазір біз саған көмектесеміз, тамақ пісіріп береміз. Біз сенің достарың емеспіз бе? Жүр, кеттік.
Орманшы ата: Сөйтіп, олар қонжықты ертіп алып, жол жөнекей ағаштың бұталарын, саңырауқұлақтарды тере бастайды.
(Осы кезде музыка әуенімен талдар тербеліп, саңырауқұлақтар билей зал ортасына келеді. Әуен бәсеңдетіледі).
Орманшы ата: Қасқыр тауып алған оттықпен жиналған бұталарды жаға бастайды.
Осы кезде өрт лаулап жанады (Өртті би арқылы бейнелейді). Өртті көрген аңдар орманнан қаша бастайды. Осы кезде қорыққан қоян үйшіктің ішіне тығылады.
Сауысқан: - Тыңдаңыздар, тыңдаңыздар! Өрт! Өрт! Орманда өрт басталды. Құтқарыңдар! Көмектесіңдер! (ұшып барып, телефон тұтқасын алып 101 нөміріне өлеңдетіп қоңырау соғады)
Жылдам тұтқаны аламын,
101 – ге қоңырау шаламын.
Мекен – жайды дәл айтып,
Көмекке мен шақырамын.
Бірінші өрт сөндіруші: - Күтіңдер! Жылдам келеміз!
Орманшы ата: Қоянның «құтқарыңдар» деген дауысын естіген қонжық бірден шелекпен үйшікке су шашып, қоянды алып шығады (қонжық досы қоянды үйшіктен алып шығады да, алғашқы көмек көрсетеді).
(Осы кезде музыка әуенімен өрт сөндірушілер келіп, орманның өртін сөндіреді. Оттар шығып кетеді. Осы сәтте қонжықтың анасы және орман аңдары келіп кіреді)
Қонжықтың анасы: Бұл орманда не болды? Өрт сөндіруші ағайлар, менің қонжығым аман ба?
Екінші өрт сөндіруші: Сіздің қоңжығыңыз аман - есен. Уайымдамаңыз. Ол нағыз батыр екен! Қоянның өмірін аман алып қалды.
Қонжық: - Анашым, мен өрт сөндіріп жүрген кезде, орманды, достарымды өрттен әрқашан да қорғап, өртсөндіруші боламын деп шештім.
Үшінші өрт сөндіруші: - Сен енді біз үшін кішкентай өрт сөндірушісің – деп, «кішкентай өрт сөндіруші» деген спорт кеудешесін кигізеді.
Қонжықтың анасы: - Орманды өрттен қорғап қалып, дер кезінде қол ұшын бергендеріңізге көп рахмет! Жарайсың, қонжығым – деп, бауырына басып, - біз әрқашанда орман тыныштығын сақтауға, қорғауға дайынбыз! – дейді.
(Барлығы жұлдызшаларға тұрып «Өрт сөндірушілер» гимнін орындайды.)
1.Өршелеген өртті сөндіруші,
Біз боламыз өрт сөндіруші.
Жауыз жалын, қара түтін бізді көріп,
Шегінеді, шегінеді ол бірінші.
Қайырмасы:
Біз өрт сөндіргіш батырлармыз,
Қатал өртті де тыңдатамыз.
Егер де өрт шыға қалса,
Сөндіруге оны жұмыламыз.

2.Көмекке әрқашанда келеміз,
Қиын сәтте көмек қолын береміз.
Қауіпті, тілсіз жауды бағындырсақ,
Міне, нағыз біздердің ерлігіміз.
Орманшы ата: - Осылайша ормандағы оқиға сәтті аяқталып, қонжық болса кішкентай өрт сөндіруші атанды.




















«Мысық үйі» мюзиклі
(орыс халық ертегі желісімен алынған)
Мақсаты: Ертегі желісін қызығушылықпен зейін қойып тыңдауға үйрету. Ойын сюжетіне сәйкес әртүрлі рөлдерді сахналауға, шығармашылық қиялын тәрбиелеуге талпындыру. Музыкалық қабілетін шыңдау, ырғаққа сай орындауға үйрету.
Автор көбелек: Тыңдаңыздар, тыңдаңыздар! Бұл әлемнің бір түкпірінде мысық өсір сүріпті. Ол басқа мысықтар секілді қарапайым мысық емес, бай, ауқатты өмір сүріпті. Айналысар ісі бизнес, фитнес, йога болыпты. Бизнесінің арқасында өзіне зәулім үй салғызды. Гүлденген зәулім үйін күзетер мысығы болыпты. Ендеше «Мысық үйі» туралы ертегімізді әрмен қарай тамашалайық.
(Ортаға билеп мысық шығады.)
Мысық: Заманауи мысықпын,
Сән мен салон қуғаным.
Фитнеспенен йоганы,
Мен жібермей тұрамын.
Жұлдыз болу арманым,
Мен алысқа самғадым.
Сіздер үшін ортада,
Би билеп, ән саламын.
(Күзетші мысық қолында сыпырғышымен билеп шығады.)
Күзетші мысық:
Ғимарат пен үйлерді,
Күзетіп мен келемін.
Елімеде қызмет етіп,
Шекараны күзеттім.
(Үйдің айналасын сыпырып жүреді. Телефон дыбысы шырылдап, мысық телефонмен сөйлеседі.)
Мысық: Алло, алло әрине,
Қоныс тойым бүгінде.
Қонақ күтіп кешкісін,
Қарсы аламын мен үйде.
Мысық досым, сен тездет,
Кешкі асты әзірлеп.
Көкөніспен жемісті,
Дайындап қою керек.
(Мысық залдан шығып кетеді. Күзетші мысық ауланы сыпырып жүргенде екі марғау келеді.)
Марғаулар: Мысық, мысық апатай,
Терезеге қарашы.
Сен ауқатты тұрасың,
Марғаулардың қарны ашты.
Жылыта қойшы біздерді,
Тамақ берші аз ғана.
Күзетші мысық: Кім есікті соғып тұр,
Мен аулашы мысықпын.
Марғаулар: Біз мысықтың жиені,
Көмек сұрап келіп тұрмыз.
Күзетші мысық: Мен берейін тоқашты,
Жиені көп мысықтың.
(Күзетші мысық сыпырғышымен марғауларды қуып жібереді.Осы кезде телефон шырылдап, күзетші мысық телефонмен сөйлеседі.)
Мысық: Мысық достым, сен тездет,
Шаруаға кірісу керек.
Теке мен ешкі кеп қалды,
Қарсы алуым керек.
(Күзетші мысық залдан шығып кетеді. Мысық теке мен ешкіні күтіп алады. Теке мен ешкі билеп келеді.)
Теке: Қарашы ешкі жаным-ау,
Мысықтың үйі әдемі.
Әдемі шамдар, кілемдер,
Бәрі, бәрі әдемі.
Мысық: Қош келдіңдер ешкілер,
Мен сіздерді көп күттім.
Жолдан шаршап шалдықпай,
Аман есен келдіңбе!
Ешкі: Мысық жан-ау, мысық жан,
Жолда жаңбыр шалшық су.
Мысық: Әтеш досым кеп қалды,
Ал ешкі сен үйге демал.
(Теке мен ешкі мысықтың үйіне кіреді. Қонаққа әтеш пен тауық келеді.)
Әтеш: Шаттықпенен бақытқа,
Қуанышқа толсыншы.
Жылы, жайлы әдемі үй,
Құтты қоныс болсыншы.
Тауық: Мына зәулім әдемі үй,
Бізге жақын болмады.
Жолдың ұзақтығынан,
Балапандар шаршады.
Мысық: Әтеш досым ризамын,
Алыс жодан кеп қалдың.
Үйде сізге орын бар,
Демалғың...
(Әтеш, тауық және мысық үшеуі үйге кіріп отырады. Қонаққа шошқа келеді.)
Шошқа: Ал мінекей париждан,
Келіп тұрмын мен саған.
Үйің неткен кең еді,
Әдемілік жарасқан.
Мысық: Қош келдіңіз бәріңіз,
Менің қоныс тойыма.
Жайғасып отырайық,
Дастарханның басына.
Тілек айтып шәй ішіп,
Ортада ән салайық.
Құр отырмай би билеп,
Көңілді отырайық.
(Барлығы дастархан басына жайғасып,үстел үстіндегі майшам құлап кетеді. Ортада барлығы бірге би билейді.)
Автор көбелек: Көңілді музыкамен барлығы таң атқанша би биледі. Көңіл көтергендері соншалық, үстел үстіндегі маймашның құлағанын аңғармай, жалындаған отты көріп барлығы жан-жаққа қаша жөнелді.
(өртті сөндіруге барлығы залдан шығып кетіп, шелекпен су алып келіп өртті сөндіруге тырысады.)
Би: «Жалынды өрт» (қыздар ортаға шығып билейді, көмекке екі марғау өрт сөндіруші қызметкерлерді алып келеді, өртті сөндіреді)
Марғаулар: Мысық, мысық апатай,
Үйіңнің жалынын-ай.
Біз көріп-қап алыстан,
Көмек алып келдік-ай.
Мысық: Марғауларым, марғауларым,
Рахмет айтам сендерге.
Өрт сөндіріп барлығыңыз,
Көмек еттің бәріңде.
Барлығы бірге: Бірліктің арқасында,
Жеңіп шықтық бәрінде.
Әлемде достық барда,
Қолдау болар бәріне.
Қайырмасы:
Қол ұстасып, қол ұстасып,
Көңілді көтерейік.
Достығымыз мәңгі болсын,
Ажырамай жүрейік.
Автор көбелек: Осылайша «Мысық үйін» жалындаған оттан барлығы бірлік пен достықтың арқасында аман алып қалды.













